Trumpen kontrako "erresistentzia isila" Etxe Zurian | Mundua | Berria\nTrumpen kontrako "erresistentzia isila" Etxe Zurian\nThe New York Times egunkariak ezohiko artikulu anonimo batean jakinarazi du Etxe Zurian AEBetako presidentearen oldarraldiak geratzeko lanean ari direla. "Traizioa?", erantzun du Trumpek sare sozialetan.\nDonald Trump, atzo, Etxe Zurian. / Alex Edelman / POOL\nBeste eskandalu batek hartu du Donald Trump AEBetako presidentearen agintaldia. The New York Times-ek OP-ED izeneko iritzi artikulu bat argitaratu du—opposite the editorial page, ingelerazko izenean—, eta hor anonimo batek azaldu du Etxe Zuriaren barruan badagoela funtzionario talde bat, gehiengoa, Trumpen bulkadak apaltzen ahalegintzen dena. "Erresistentzia isil bat" dela dio artikuluak, eta Trumpen agendaren zati bat eta "haren joerarik gaiztoenak" bertan behera uzten saiatzen dela.\n"Ni horietako bat naiz", dio anonimoak. Argudiatu du AEBetako edozein funtzionariorentzat herrialdearen interesak presidentearen interesen gainetik daudela. Trumpen agintaldiaz "aro kaotiko bat" dela dio, eta okerragoa izango zela "Etxe Zurian eta inguruetan itzalean dauden heroiengatik" izango ez balitz. "Bere operazioak bere nahikerietatik aldentzen saiatzeko egiten du lan gehiengoak", dio anonimoak. Artikuluan argitaratutakoaren arabera, Trumpek Alderdi Errepublikanoaren politika eta balioekiko gutxieneko errespeturik ere ez du.\n"Trump, demokraziaren kontra"\nThe New York Times-ek jakinarazi du artikuluaren egilea AEBetako administrazioko goi kargudun bat dela, pertsona publiko bat, eta hura babesteko gorde duela haren izena. "Arazoaren muinean presidentearen moraltasunik eza dago", dio goi kargudun horrek. Trumpen "oldarraldi oker" horien berri eman du: erabakiak informazio guztia izan gabe hartzen ditu, "modu arriskutuan edo pentsatu gabe", eta horrek bere inguruko guztiak tentsioan jartzen ditu. Batzuetan "merkataritzaren eta demokraziaren aurkakoak" direla gaineratu du.\n"Traizioa?", galdetu du Twitterren Donald Trumpek bart gauean horren berri izan ostean, anonimo horri zuzenduz. Erantzun horrek, baina, boomerang efektua hartu du, eta, anonimoaren aurka bota arren, bere kontra egin du. Izan ere, askorentzat anonimoak esandakoa baieztatu du Trumpek hala erantzunez. Lehendik ere bazeuden Etxe Zuriaren barruko lan horren zantzuak. Bob Woodward kazetariak bere azken liburuan jaso zituen. Iturri propioak aipatzen zituen, ordea, izenik eman gabe, The New York Times-ek bezala. Trumpen txioak beste maila bat eman die informazio horiei.\nThe New York Times-ek argitaratutakoari zilegitasuna eman ostean, gero beste txio batean auzitan jarri nahi izan du Trumpek iturri hori existitzen denik. Egunkariari eskatu dio esateko nork idatzi duen artikulu hori. "Pertsona anonimo beldurti hori existitzen bada, Times-ek gobernuaren esku utzi behar du, segurtasun nazionalagatik", esan du.\n— Donald J. Trump (@realDonaldTrump) 2018(e)ko irailaren 5(a)\nHedabideei egindako adierazpenetan ere egin du Trumpek The New York Times-en eta anonimoaren aurka. Anonimoaz berriro esan du "beldurti" bat dela eta egunkariari ironiaz zuzendu zaio: "Hemen egongo ez banintz, ziurrenik existitu ere ez litzateke egingo".\nSarah Sanders Etxe Zuriko bozeramaileak "barkamena" eskatzeko eskatu dio kazetari. Iritzi artikulu anonimoa argitaratzea "patetikoa, zuhurgabea eta berekoia" dela esan du, eta hauteskundeetako emaitza ekarri du gogora: 62 milioi herritarrek ez zioten botoa eman Trumpi The New York Times-eko "iturri beldurti eta anonimo" bategatik. Goi kargudun hori existitzen dela auzitan jarri gabe, Sandersek esan du bere burua AEBen gainetik jartzen ari dela, eta dimisioa aurkeztu beharko lukeela.\nTrumpen aurka hitz egin arren, anonimoak bere artikuluan dio herritarrek jakin beharko luketela presidentearen inguruan jende heldua dagoela eta gai direla hura menderatzeko. "Aitortzen dugu zer gertatzen den eta zuzen dagoena egiten saiatzen ari gara, nahiz eta Trumpek ez egin". Impeachment edo kargugabetze batez geroz eta gehiago hitz egiten den arren, anonimoak dio azkenera arte, "modu batean edo bestean", jarraituko dutela Trumpen legealdia norabide zuzenean eramaten.


Unibertsitate Espezializazioa: Hizkuntza Plangintza - Berezko master eta graduondokoak - UPV/EHU\nUnibertsitate Espezializazioa: Hizkuntza Plangintza/\nUnibertsitate Espezializazioa: Hizkuntza Plangintza\n17 urteko ibilbidea: Ikastaroak berak eskaintzen dituen edukiak dira irmotasunaren erakusle.\nHeziketa eredu malgua: Ikastaroa online izanik, ikasleek denbora nahieran kudeatzeko aukera daukate erosotasunez ikasteko.\nPuntako irakasleak: Soziolinguistikaren ezagutza teorikoan zein euskalgintza aplikatuan itzal handia duten adituak dauzkagu.\nHarrera profesional ona: Hizkuntzaren normalizazioan lanean aritzeko ezinbesteko trebakuntza eskaintzen du ikastaroak.\nSoziologia, Politika Zientziak eta Euskal Filologia ikasketak oso egokiak dira graduondoko hau egiteko.\nUrteetako jardun profesionalaren ondorioz eskarmentua duten profesionalak.\nHerri administrazioan, hezkuntza-sisteman eta antzeko lan-arlotan, hizkuntza normalkuntza erantzukizun publikoa dutenak.\nEuskalgintzako euskaltzaleak eta euskararen inguruan herrigintzan edo euskalgintzan lanean dabiltzanak.\nTitulu honek harrera oso ona dauka euskararekin zerikusia duten erakundeetan; besteak beste, udaletako euskara zerbitzuetan, euskararen inguruko zerbitzuak eskaintzen dituzten enpresetan eta baita gai soziolinguistikoak ikertzen dituzten ikertalde eta erakundeetan ere:\nHizkuntza plangintza eta kudeaketa arduradunak.\nEuskararen normaluntzarekin eta soziolinguistikarekin zerikusia duten gaien inguruko ikerlariak.


Albisteak - Ariketak egiteak zoriontsuago bihurtzen zaitu\nAriketak egiteak zoriontsuago egiten zaituen 5 arrazoi\nZabortegietan behera sentitzeaz nekatuta? Mugitu! Lanak estresa? Mugitu! Egun osoan ahul sentitzeaz nekatuta? Altxatu! Nekatu al zara eskailerak igotzen? Buru muinoetara! Harrigarria da bizitza osorako ariketak egin dezakeena. Ez da umore hobea izatea soilik. Bizitza alaiagoa bihurtzea da kontua! Mugitzeko errazagoa denean, errazagoa da egin nahi duzun guztia! Begiratu beheko zerrendan zerbait zurekin bat datorren ikusteko.\nAriketa kardiobaskularra egin eta bost minutura, zoriontsuago senti zaitezke! Mugitzen zarenean, zure garunak serotonina, dopamina eta norepinefrina eta beste batzuk askatzen ditu. Hauek ondo sentiarazten zaituzte! Beraz, ezer egiteko gogorik ez baduzu ere, paseo bat emateak zoriontsuago bihur zaitzake!\n2. Estresa gutxitu\nLinean egindako inkesta baten arabera, pertsonen ehuneko 14ak soilik erabiltzen du ariketa fisikoa estresari aurre egiteko. Aurretik aipatu bezala, bost minutu besterik ez dira behar hobeto sentitzen hasteko eta ez da zertan ariketa bizia izan. Izan ere, intentsitate baxuko edo ertaineko ariketa intentsitate altukoa baino hobea da estresa murrizteko. Duela gutxi artikulu bat irakurri dut Runner's World-en, ariketa fisikoa estres traumatikoaren ondorengo nahasteari nola eragiten dion jakiteko. Oinez, korrika egitea eta yoga izaten dira gogokoen dituzten aukerak.\n3. Buruko erresilientzia gehiago\nTxanponaren alde gogorragoan, fisikoki bultzatzen zaituen moduan ariketa egiten duzunean, mentalki gogorragoa bihurtzen zara. Buruan gogorragoa zarenean, estresa gehiago maneiatu dezakezu. Zenbait pertsonentzat, buruko erresilientzia garatzeko sentsazioa adikzioa da. Helburua lortu eta zer gehiago egin dezakezu galdetzen hasten zara! Jendeak bere burua gero eta urrunago eramateko entrenatzen du korrika, borroka-arteak, txirrindularitza, etab. Kirol gogortasun horrek zure bizitzako beste alderdi batzuetan laguntzen du. Edozer gauza gehiago kudea dezakezu.\n4. Bizitza errazagoa da\nEguna fisikoki modu errazagoan igaroko bazenu, ez al litzateke polita? Janariak eta umeak eramatea edo etxea eramatea errazago balitz, ez al zinateke pozik egongo? Ariketa fisikoa zuretzako egin dezake! Handitu indarra, hobetu zure sasoi kardiobaskularra eta bizitza errazagoa da! Ez dezagun hitz egin ere elurra palatzeaz.\n5. Sistema immunologikoa hobetzea\nAriketa fisikoak zure immunitatea hobetzen duenaren inguruko hainbat espekulazio daude. Ariketa fisikoa egiteak lagundu dezake biriketatik bakterioak botatzen eta kantzerigenoak ere botatzen ditu zure sistema linfatikoaren jarduera areagotuz, zure gorputzeko hondakinak isurtzen baititu.\nOdola ponpatzen ari zarenean, gainera, antigorputzak eta globulu zuriek gorputzean zehar duten abiadura handitzen ari zara. Gaixotasunak detektatu eta erasotzen dituzte. Zergatik ez zenuke nahi zure barnean horrelako zerbait gehiago gertatzea?\nAriketa fisikoa egitean, estresarekin lotutako hormonak askatzea moteldu egiten da. Estresa ez da soilik emozionala, oso fisikoa da. Hormona horiek gutxituz gero, zure osasuna hobetzen duzu.\nGauza on gehiegi egon daiteke. Ariketa arin edo moderatu batek sistema immunologikoa hobetzen du. Ariketa gogor eta intentsuak immunitatea murrizten du eta estresaren hormona horiek handitzen ditu. Hotzarekin borrokan ari bazara, ariketa arina ibilaldi edo lasterka egitea denbora gutxian egitea da ideia ona. Maratoia prestatzen ari bazara eta lasterketa luzea edo abiadura laneko saioa amaitu berri baduzu, kontuz ibili beharko zenuke gaixo dauden pertsonekin ordu batzuk geroago ez egoteko. Erabili denbora hori entrenamendu osteko elikadura eta atseden egokia emateko.\nMezuaren ordua: 21-ek-15-20\nNabarmendutako produktuak, Web mapa, AMP Mugikorra Lurrezko Aparreko Puzzle, Zoruko Puzzle, Solairuko Puzzle Mat Kuxina, Zoruak Puzzle Ariketa Mat, Solairuko esterilla puzzlea, Solairuzko Aparrezko Puzzle Mat, Produktu guztiak


PraktikatuetaBizi: Udan, mendian ere euskaraz\nUdan, mendian ere euskaraz\nUda honetan naturan euskaraz praktikatu eta bizi nahi duenak, eskaintza paregabeak dauzka.\nEkainean, KIROLA eta NATURA egitasmoaren barruan bi txango antolatu ditugu: Urkiolatik Ipiztera eta Itxinatik zeharkaldia Info + eta izena ematea.\nUztailean eta abuztuan, berriz, IBILTARIAK daude. Euskal Herriko mendiak ezagutu eta euskaraz praktikatzeko 15 eguneko bi aukera. Lehenengoa, Oion>Lekeitio uztailaren 15etik 28ra; eta bigarrena, Hondarribitia>Izaba abuztuaren 2tik 16ra. Info+ eta izena ematea.\nBakion udan: Txotxongilo ikuskizuna - Atzo asteazkenarekin, uztailak 1, hilabetea estrenatu genuen, baita Berbalagunek antolatzen duen *Bakion udan ere euskaraz* programa ere. Gure lehenengo h...


Lekale edo eltzekariak: elikabide orekatuan, ezinbesteko: Nutrizioko gutiziak prezio ezin hobean | Aldizkaria | EROSKI CONSUMER\nLekale edo eltzekariak: elikabide orekatuan, ezinbesteko: Nutrizioko gutiziak prezio ezin hobean\nAspaldian lekaleek (leka duten landare jangarriek, alegia) sutondoan merezi izan zuten protagonismoa arestion berreskuratu dutelarik, koilara, obesitatea eta txirotasuna, hirurak elkarrekin lotzen zituen pertzepzio sozial kaltegarria gainditzen ari da.\nEgun, plater sakonak, barazki- eta lekale-egoskariek modako kontzeptu onuragarrietara garamatzate, hala nola osasunera eta elikabide orekatura. Behinola herritar bezain arrakastatsuak izan ziren dilista, baba, garbantzu, edota babarrun eltzekadak ostera erreibindikatzen hasiak gara, osasuntsu eta nutritiboak baitira. Gure elikabidean astean hiruzpalau bider egoskariren bat sartzeak gure otordua orekatu eta osasungarriago bihurtuko du. Mundu zabalean hamabost bat mila lekale baldin baditugu ere, lau dozena dira, ozta-ozta, dietetikaren ikuspegitik interesgarriak. Eltzekariak giza-elikadurako osagai bilakatu ziren orain dela mila urteko batzuk baina, horrez gainera, animaliak elikatzeko ere baliatu izan dira, elikagai horien proteina-eduki handiari esker, landare-proteinen iturri oparo bezain merkea gertatzen direlako. Horrelakoak maiz kontsumitzeak eragin onuragarriak ditu hainbat gaixotasun kardiobaskular, minbizi-mota batzuk eta diabetearen aurrean, esate baterako. Ondorio mesedegarri horien eragile, zuntza, saponinak, isoflabonak eta fitatoak omen dira, proteina bera ez aipatzearren.\nOinarrizko proteinen iturri\nEltzekariek, batenaz beste, 280 eta 400 kaloriako ekarpena dute 100 gramoko eta oleaginosoak (kakahuet, soia eta eskuhoria) dira kalorikoenak. Ur-edukia aldatu egiten da batetik bestera, espezie, uzta-sasoi, klima eta biltze-moduaren arabera, baina guztirako pisuaren %5etik %15era bitartekoa da, gehienez ere. Hona lekale guztien bereizgarrietako bat, arrunt bitxia: Rhizobium generoko bakterioak dauzkaten noduluen antzekoak sortzen dira egoskarien sustraietan, ugari: bakterio horiek, landareak ezin balia dezakeen eguratseko nitrogenoa landarearen elikagai sintetizagarria den nitrato bihurtzeko gauza dira. Ezaugarri horri esker proteina ugariago dauzkate batzuek: babak, dilistak eta garbantzuak, batik bat. Eltzekariak lehor daudela, proteinen edukia (19-25 gramo proteina, 100 gramoko) haragiarena baino handiagoa izan daiteke, aurrenekoen nutrizio-kalitatea okelarena bezain ona ez bada ere, proteina osagabeak baitira landaretikako horiek, funtsezko aminoazido baten (metionina) defizit nabarmena izaki. Laboreetan, ordea, aminoazido horixe ugari agertzen denez, jaki berean eltzekariak eta zerealak elkartzen ditugunean (dilistak edo garbantzuak arrozarekin, ore-zopa garbantzuekin, ilarrak orearekin, etab.), janari horren kalitate proteikoa areagotu egiten dugu.\nEltzekariaren karbohidrato-edukia ura xukatzeko ahalmenaren eta egositako produktuak duen ukituaren arabera aldatzen da. Hidratoen ekarpenak gorabehera handiak izaten ditu: soiarena %26koa bakarrik da; babena, berriz, %60raino iristen da eta kasu guztietan osagai nagusia almidoia delarik. Azalak daukan zuntz (zelulosa, hemizelulosa eta pektina) ugariaren ekarpenari esker, hesteen mugimenduari eragin eta organismoan gerta daitekeen atxikipen fekalari saihets egiten zaio baina, beste aldetik, flatulentziaren mesedetan gertatzen da hori guztia, osagai horien hartzidura hesteetako florak eragiten baitu.\nEltzekaria, oro har, indize gluzemiko apalekoa denez, elikagai hauek hartu ondoren odoletako glukosa-maila apenas igotzen den eta, gainera, zuntz-ekarpen handiari esker, glukosa odoletara oso piskanaka igarotzen da. Hitz gutxitan, egoskariak arras elikagai mesedegarriak dituzte diabetikoek.\nLekaleen gantz-edukia (intsaturatua, hau da, "gantz osasungarria") apal-apala da (%1-%6) denetan, eskuhorian (%15), soian (%17-%20) eta kakahuetean (%40-%50) izan ezik.\nMineral eta bitaminen edukia espezie batetik bestera aldatzen den arren, B bitaminen iturri oparo dira lekaleak. E bitamina (liposoluble edo gantzetan disolbagarria) hazi oleaginosoetan datza, batik bat. Mineralen ekarpenari dagokionez, kaltzio (xurgapen urrikoa), zink, potasio, fosforo eta magnesioarena ere nabarmena da. Haragiak baino bi edo hiru aldiz burdina gehiago dute egoskari guztiek, baina burdina hori ez hemo da, hau da, animali jatorrikoa bezain ongi xurgatzen ez dena. Halaz ere, eltzekari-plater horretan bertan kontsumi daitezkeen beste elikagai batzuen (piper berde, tomate, zitriko, etabarren) C bitaminak egoskarien burdina-xurgaketa hobetu egiten du.\nSor dezaketen flatulentziaz gainera, lekaleek beste eragozpen bat ere izaten dute: gure organismoan azido uriko bilakatuko diren purina-eduki urria dutenez, hezueria-krisi akutua nozitzean, lekaleen kontsumoa jaitsi beharra dago. Elikagai honen balio nutritiboak aldaketa txikiak agertzen ditu, kontserbatzeko moduaren arabera. Eltzekari freskoek (ilar eta babak) lehorrek baino karbohidrato eta kaloria gutxiago dituzte. Kontserban merkaturatzen direnek sodio-ekarpen handiagoa dute, kontserbakari gisa produktuari erantsi zaion gatza dela medio, eta izoztutakoek, berriz, C bitamina gehiago.\nAsiako emakumeetan eginiko azterketa epidemiologikoek frogatu dutenez, isoflabona ugariko elikagaiak -hala nola soia eta eratorriak, tofu edo soia-mamia bereziki- ohiko osagai daukaten elikabideek eragin mesedegarriak izaten dituzte osasunaren baitan. Substantzia horiek fitoestrogeno-mota bat dira, hau da, emakumearen estrogenoen tankerako eragina duten landare-konposatuak. Horrek esan nahi du osagai horiek eragin onuragarriak izango dituztela menopausiaren ondoren emakumearen hainbat organo eta ehunetan, hala nola hodi-paretan (bihotzekoak emateko arrisku txikiagoa) edota hezurretan (desmineralizazioa ekidin egiten baitu). Era berean, bularreko eta uteroko minbiziak agertu eta garatzeko arrisku txikiagoarekin lotu izan da eltzekarien kontsumoa. Gainontzeko egoskariek ere fitoestrogeno ugari badauzkate ere, ez dira soiaren mailara iristen.\nFitatoek burdina, zink eta beste hainbat mineralen xurgaketa urritu egiten duten arren, ia zeharo desagertzen dira lekaleak gisatzean, hozitzean edo hartzitzean. Beste aldetik, antioxidatzaile eraginkorrak direla ere frogatu izan da oraintsu.\nLekaleek ugari dituzte saponinak (hozitutakoek bestelakoek baino gehiago), eta horiek odoletako kolesterol-maila jaisten laguntzen dute, hesteetan xurgatzea galarazi eta sortzaile duten behazunetako azidoen kanporaketa areagotzen baitute.\nNutrizioaren aurkako faktorerik ba ote?\nEltzekari gordinak jatea, nahasmendu edo asaldura fisiologiko, metaboliko eta inmunologikoekin lotu izan da, landare horien hazietan dauden faktore antinutritiboak irenstearen ondorioz. Nolanahi ere, horrelako substantzien agerpen eta eragina hutsaren hurrena da, eskuarki kontsumitzen diren barietateek oso kopuru txikitan dituztelako eta, gainera, lekalea uretan beratzeak eta egosteak osagai horietatik gehientsuenak ezabatzen dituztelako. Fabismoa aipa dezakegu hemen, esate baterako: anemia-mota hau babak jan edo landarearen polena arnastearen ondorioz ager dezakete pertsona batzuek, enzima baten herentziazko gabezia nozitzearren, zientzialariek faktore inmunologiko zenbaitek ere eraginik izan dezaketela uste duten arren. Gaitz horren sintomak eta gainerako anemienak tankerakoak dira: zurbiltasuna, nekea, goragalea, sukarra, etab.\nEta flatulentzia gabeko egoskaririk?\nLekaleak hartu ondorengo flatulentzia (puzker higuingarri bezain gaitzetsiak) arintzeko, egosten ari diren ur irakinari ur hotza eranstea komeni da. Era berean, batzuek diotenez, liseriketa erraztu eta meteorismoari (gas-metaketari) itzuri egiten zaio, lekaleak egosteko ur horretan kuminoa, mihilua edo anis-belarrak erantsita (horiek denak belar karminatibo edo gas-kanporatzaileak baitira). Presio-eltzean eltzekariak azkar baino azkarrago egosten dira (aski dira 10 edo 20 minutu).\nEgoskarien saponinek apar trinkoa sortzen dute baina horrelakorik ez agertzea ere lor daiteke, eltzea itxi aurretik urari koilarakada bat oliba-olio gehitzen badiogu. Hona beste aholku bat: lekale-janaria barazki eta patatekin prestatzea. Egosketako ura ez da bota behar harraskatik behera, bertan mineral-gatz eta proteinak disolbaturik daudelako. Lekale-eltzekada izoztu nahi badugu, hoztu aurretik komeni da baratxuriak eta espeziak kentzea, horien zapore edota tejoak areago ez daitezen.\nKakahueta..Fruitu lehor edo sikutzat hartzen badira ere, egoskari dira, izan. Hazi handiko kakahueta xigorturik kontsumitzen da, konfiteritzan; hazi txikikoa, berriz, gantza eta olioa ekoizteko baliatzen da.\nGarbantzua.. Batzuetan xigortu egiten dira, kafearen suzedaneo gisa hartzeko.\nGuisantes. Udaberritik uda erdi aldera arte freskotan kontsumitzen dira. Bi barietate-mota nagusi daude: hazi leunekoa (goiztiar eta hotzen aurrean gogorragoak) eta hazi zimurtsukoa (zaporez, gozoagoa).\nBaba. Urtarrilean eta ekainean fresko kontsumitzen dira. "Tonka" izeneko babak kumarina (bainilaren suzedaneotzat baliatzen den konposatu kimikoa) dauka.\nBabarrun beltza.. Karibeko "frijol" eta Brasilgo "feijoe" bertsua. Estatu espainiarrean badira barietate txiki bezain preziatuak, hala nola Pontevedrakoak (Euskal Herrian, Tolosa eta Gernikakoak).\n"Azuki" babarruna.. Zapore sakon-bizikoa, beratze eta egoste luze-luzeak eskertzen ditu. Bereiz egosten dira, gainera, janari osoa ez tindatzeko.\nBabarrun zuria.Samurrak gertatuko badira, "izutu" egiten dira, hau da, irakinaldia hirutan etengo da ur hotzarekin.\n"Mungo" babarruna..Merkaturatzen diren soia hozituko ernamuinak baba honetatik erdiesten dira.\nBabarrun gorria.. Mexikoko "frijol" ezagunak izaki, elikagai minekin eta artoarekin egokitzen dira ederki.\nDilista espainiarrak.. Tamaina txikia eta gaztain kolorea dituzte bereizgarri\nDilista frantsesak.. Ordu erdian egosten diren dilista samur hauek ez dira desegiten.\nDilista horiak.Liseriketa errazteko, zuritu eta hautsirik egoten dira salgai.\nPotxak. .Sasoiko lekale fresko hauek babarrun zuriko barietate bat dira eta udaren amaiera aldean jaten dira, leka lehorturik baina hazia oraindik fresko dagoela.\nSoia. . Berde edo horista kolorekoa, bertatik erdiesten diren oinarrizko bi produktuak irina eta olioa dira. Irina, izan ere, animalientzako pentsuek proteina-iturri nagusia dute.\nEskuhoria edo eskuzuria. . Valentzia aldean lantzen dira eta proteina-eduki handia dute (%39). Barietate batzuk toxikoak dira; gizakien kontsumokoa, berriz, hazi handikoa da.\nBabatzarrak. .Babarrun hautuak dira. Mami trinko-trinkokoak direnez, luzaro egosi behar dira.\nAlgarrobo-leka. . Txokolatearen ordezko produktu osasungarri eta nutritiboa moldatzen da leka honekin.\nElikagaien nutrigarririk ez galtzea, kontu erraza


Espainiako 'gourmet' ardo eta produktuak Suedian eta Italian sustatzen dira | Consumer\nEspainiako 'gourmet' ardo eta produktuak Suedian eta Italian sustatzen dira\nMilanen «Espainiako Elikagai eta Ardoen Eguna» ospatzen da, eta Stockholmek eta Goteborgek «Espainiako Ardoaren Eguna»\nAste honetan, Espainiako kalitatezko ardoak eta nekazaritzako elikagaiak Suedian eta Italian egingo diren topaketetan egongo dira, Espainiak herrialde horietako hiriburuetan dituen enbaxaden bulego ekonomiko eta komertzialek antolatuta. Gaur, urriaren 1a, astelehena, «Espainiako elikagai eta ardoen seigarren jardunaldia» izango da Milanen. 19 erakusketa-enpresak hartzen dute parte; horietako 12 espainiarrak dira, eta zazpi, gure herrialdeko produktuetan espezializatutako inportatzaile italiarrak.\nJardunaldi horretan, Espainiako kalitatezko produktuen sorta zabala aurkeztu eta dastatu ahal izango da, gourmet segmentukoen ikuspegi bereziarekin. Horien artean, nabarmentzekoak dira urdaiazpiko iberikoa, arrain- eta landare-kontserbak, oliba-olio birjina estra eta gazta- eta ardo-aukera zabala, jatorrizko deitura nagusietakoak.\nBestalde, Stockholmeko eta Goteborgeko hiri suediarretan Espainiako ardoak inportatzen dituzten bi azoka egingo dira, gaur eta asteazkenean, «Espainiako Ardoaren Eguna» izenarekin. Espainiako ardo eta edarien inportatzaile suediar nagusiek hartuko dute parte.\nardoak Espainia espainiarrak importadores-eu Jornada-eu


ARALARREN ESKALADAK: 2014\nGutxi gora behera hatzen duen zona. Batit bat, bigarren luzeak dira gehien afektztzen dutenak\nJarritako karteltxo bat\nZuetariko askok, jadanik, konturatuko zineten Jentilbaratzan agertu diren karteltxoez. Dirudi, babestu beharreko hegaztiren batek, abia egiteko, orman dagoen zuloren bat aukeratu duela, eta, ondorioz zona zehatz orretan ezinezkoa dugula eskalatzea. Azalpen bat eskatze nahian, Gipuzkoako Mendi Federaziora deitu nuen, eta beraiek argitu zidaten gaia. Baita Gipuzkoako Diputazioaren Basa-Fauna saileko gutun bat igorri.\nNik karteltxoak ikusi orduko, banekien nondik zoazten gauzak. Harritzen eta kezkatzen nauen gauza da, komunikazio eza. Beraz, aurrerantzean honelako erabakiak hartzen direnean, gutxienez, komunikatzea eskatuko nuke, zeren, gure iritzia kontutan hartzea eskatzea, gehiegi eskatzea izango zen.\nESKALADA – DEBEKUAK\nGipuzkoako Foru Aldundiko Basa-Fauna eta Flora Zerbitzuaren adierazpena:\nHainbat kexa iritsi zaizkigu, Jentilbaratzako eskalada eskolako “largo” zehatz batean\nezarri dugun eskalada-debekua dela-eta. Nahiz eta kexak banan bana erantzun ditugun,\nadierazpen bat argitaratzea ere erabaki dugu, eskalatzaile-kolektiboari gauza zertan den\nGeure Zerbitzuak espezie mehatxatuak babesteko ardura du, gai horretan dagoen\naraudian oinarrituta. Hartara, behartuta gaude horrelako espezieak eragin ditzakeen\nedozein ekintza gainbegiratzera, eta behar diren kontserbazio-neurriak hartzera.\nHarkaiztien kasuan, eskalatzaileez gainera, beste espezie asko aurkitu daitezke, eta\nhorietatik batzuk babestu beharrekoak dira. Hegaztiek, adibidez, bizilekutzat erabili\nditzakete, edo/eta txitak edukitzeko.\nGipuzkoan, dena dela, ez da arazo handirik egon eskalatzaile eta beste espezieen artean;\ngatazka egon zitekeen tokietan erdibideko konponbidea hartu izan da, bertako ondare\nnaturala zein erabilera publikoa bermatzeko. Batzuetan, ordea, espezieren batek\nezustekoak ematen dizkigu, leku berriak kolonizatzerakoan. Hori albiste ona izaten da,\nnatura-zaintza aldetik behintzat, eta eskalatzaileek ere horrela pentsatzen dutela uste eta\nnahi dugu, ez baitu sakrifizio handirik eskatzen. Kasu horiek oso puntualak izaten dira,\neta umatze garaietara mugatzen dira, gainera.\nHorixe da Jentilbaratzan gertatu dena: babes berezia merezi duen hegazti batek bertan\numatu du, eta garai kritiko horretan jendearen presentziarekiko oso sentibera denez,\nhabia-ingurutik doan bidea ixtea erabaki dugu. Debekua, dena den, ez da betiko; geure\nasmoa da, txitak habiatik atera orduko, berriz ere eskalada baimentzea.\nArgi utzi nahi dugu debeku puntuala dela, minimoa eta aldi baterakoa. Egia da, presak\neta ardurak eraginda, inongo azalpenik eman gabe jarri genituela debeku-kartelak, eta\nkonturatu gara komunikazio arloa hobetu beharrean gaudela. Horretarako, GMFarekin\nditugun elkarrizketetan, erabaki dugu horrelako albisteak aurrerantzean beraien bitartez\nplazaratzea, ahal den heinean.\nHala ere, ulermen-puntu bat ere eskatu nahi genizueke. Beste edozein jardueretan\nbezala, premiazko ustekabeak gertatzen dira, eta horietan administrazioa bizkor\nerantzutera bultzatua dago. Jentilbaratzako adibidean bezala, debekuak gerta daitezke,\neta horrelakoetarako borondate ona eta pazientzia apur bat besterik ez dizuegu eskatzen.\nPublicado por mikel saez de urabain gabilondo en 7:39 No hay comentarios:\nBIDE BERRIA TXINDOKIN - Jentilbaratzan Erregulazio...


Deshazkundea: eraldaketarako tresna politikoa | Blog de un activista e investigador ecologista - Esta web se ha trasladado a http://florentmarcellesi.eu/\nberdeak, decrecimiento, deshazkundea, ekologia, politika\nIn decrecimiento on 3 mayo 2010 at 18:36\nFlorent Marcellesi, Igor Moreno Jauregui eta Iñaki Valentin, Berdeak/Los Verdes, Gorripidea-Zutik eta Antikapitalistak alderdietako kideak, hurrenez hurren. Gastelainaz.\nKrisi ekologiko, ekonomiko eta sozio-politiko nabarmena pairatzen ari garen egoera honetan, mugimendu eraldatzaileek erantzun berriak eta ekintza bide berriak behar dituzte.\nEzker antikapitalistaren alderdi baten aldetik eta ekologia politikoarenetik, deshazkundea balio handiko lanabes politikotzat hartua izan da. Horrela izanik, bere logika bidegabe eta defendaezina ezbaian jarri gabe alde «berde»-rantza jo nahi duen sistema kapitalista hau era eraginkorrean gainditu ahal izateko tresna dela pentsatzen dugu. Modu erabakiorrean ez badugu jarduten, etorkizun latzari egin beharko diogu aurre.\nDeshazkundearen kontzeptuak, produktibismoaren oinarriak kolokan jartzen ditu, geure planeta amaikor honetan hazkunde amaigabea ezinezkoa dela mahaigaineratuz. Ideologia desberdina duten egileen lanetan oinarituz, hala nola Ivan Illich, André Gorz edo Nicholas Georgescu-Roegen, hazkunde ekonomikoa gizakiaren ongizatearen eredua dela, eta hare gehiago, ekosistemen kontserbazioa bermatzen duelako adostasun orokorraren kontra doa mugimendu hau. Honekin batera, orain 50 urtetik hona mundu mailan eman den BPG-aren (PIB) etengabeko igoera dela eta, gizateriaren aztarna ekologikoa – hau da, gure gizarteek ingurugiroarengan duten eragina – gaur egun gure planetak daukan birsortzeko ahalmena ia % 30 batean gainditzen dute. Pertsona guztiak euskal herritargoa bezala biziko balira, hiru planeta beharko lirateke. Bien bitartean, bidegabekeria eta desberdintasunak areagotzen dira, bide bazterrean utziz ez bakarrik hegoaldeko herrialdeak, baizik eta baita gaur egun Euskadin pobrezia erlatiboaren mailaren azpitik bizi den % 9-a ere (% 20-a estatu espainiarrean); hori, herritargoak auzi energetikoetan esku-hartu ezin izateak suposatzen duen defizit demokratikoa eta demokrazia zuzen eta erabakigarrizko bideen existentzia eza kontuan izan gabe.\n«Deshazkunde» hitzaren egokitasun eta erabilpenak dituen ondorioak eztabaidagarriak badira ere, kasurik gehienetan kontzeptu hau arbuiatzeak, egiatan, bere eduki iraultzaileak eta berau manipulatzearen zailtasunak izu nabarmena ezkutatzen duela esan beharra dago («garapen iraunkorra»-rekin gertatu ez den bezala). Era berean, geroz eta pertsona eta gizarte mugimendu gehiagok ari dira deshazkundea erabiltzen ez bakarrik haien «borondatezko soiltasun» printzipioen arabera bizitzeko, baita organizatu, hausnartu eta aldaketarako proposamen zehatzak eskaintzeko ere. Horrez gain, Frantzian, Italian edo eta Estatu espainiarrean, mugimendu «berde»-ak bultzada nabaria ematen ari dio auzi honi politikaren ildotik, eta ezker antikapitalistaren aldeko mugimenduek ere, gero eta gehiago ari dira honen inguruan lanean.\nDudarik gabe, deshazkundearen kontzeptuak, planeta honen amaikortasunaren ideia eta «gutxiagorekin hobeto bizi» leloa barne hartzean, ukaezinezko dohainak ditu, eta ikuspuntu politikoaren aldetik, etorkizunerako baliabide garrantzitsuak ekar litzake, hala nola:\nGarapena, lana edo aberastasuna bezalako kontzeptuen birplanteamendua, eta beste batzuen errekuperazioa eta hoietan sakontzea, hala nola gizarte-justizia, herritargoa edo eta demokrazia. Proposamen berriztatzaileak, Ingurugiro-justizia eta Iparra-Hegoaren arteko harremanak kasu; ekoizpen-kontsumo prozesuen birlokalizazioa edo hirigintza eredu berrienganako apostua, «trantsizio-hiriak», esaterako.\nNorbanakoaren jokaera eta taldekako ekintzaren arteko koherentziaren balioa.\nGizartea eta eraldaketa sozialerako guneen arteko zubia, eta alderdi eta mugimendu berde, antikapitalista eta ekosozialisten arteko lotura estrategikoaren eraketa.\nBeraz, etengabeko hazkundean oinarritutako eredu kapitalistaren aurrean, deshazkundeak aukera berria eskaintzen du, ulertzeko erraza izanik, iraultzailea ere badena. BPG (PIB)-aren diktaduraren aurrean, jarri dezagun gizakia berriro ere eztabaidaren gune. Ez dezagun denbora gehiago alferrik galdu «bizibidea atera behar» horretan eta ingurugiroa suntsitzen; egin dezagun burujabetasun pertsonal zein kolektiboaren alde, hala nola ekonomiaren konbertsio ekologikoaren alde ere, kontsumoa gutxituz eta gure benetako beharrizanen arabera ekoiztuz; lana banatu dezagun denbora libre gehiago edukitzearren, eta aberastasun sozial zein ekologikoaren sortzaile diren ekintzetan erabili dezagun berau. Laburbilduz, hiritargoaren, ingurumen eta gizarte-justiziaren alde egin dezagun, gaur eta bihar, Ipar zein Hegoaldean. Hitz batean, egin dezagun gutxiagorekin hobeto bizitzearen alde!\nAzken batean, deshazkundea ez da mugimendu erabat berria; beharbada, ezin daiteke ezta ideologia politikotzat hartu ere. Halabaina, sistema harrapari eta bidegabe honi aurre egiteko aukera eskaintzeko ahalmena dauka, bai eta tradizio politiko eta sozial ezberdinen arteko zubiak eratzekoa. Honek tresna politiko indartsu eta estrategiko bihurtzen du, eta era berean eraldaketa soziala gauzatzeko apustua.\n« Before Decrecimiento en el País Vasco 14 abril 2010\nAfterEl decrecimiento: una herramienta política de transformación 3 mayo 2010 »


(Bilbo, 1959) Historian lizentziatua eta Museologian masterra egin zuen Euskal Herriko Unibertsitatean (UPV / EHU). 1984az geroztik teknikari gisa lan egiten du Bilboko Euskal Museoan. “El fotógrafo Eulalia de Abaitua (1853-1943)” liburuaren egilea, Vizcaínos Subjects de BBK. Maite Jimenez Ochoa de Aldaren lanari esker, maiatzaren 16ko Argazki edizioan gaur egun Bilboko Euskal Museoak zaintzen duen Eulalia Abaitua euskal argazkilariaren 74 argazki agertu ziren. Duela 100 urteko erretratu sorta da, plaka estereoskopikoetatik ateratako irudiak eta balio dokumental kalkulaezina dutenak. Bilboko Euskal Museoak argazkilariaren 2.500 irudi baino gehiago gordetzen ditu, balio kultural eta antropologiko handiko irudiak, 1873 eta 1936 artean datatuak, bere lanak argitalpenen eta aldi baterako erakusketen bidez zabalduz. Maite Jiménezek lau atal nagusitan sailkatu ditu bere lanak: familia bizitza pribatua, landa eta hiri mundua, bidaiak eta erretratuak.\nMAITE JIMENEZ OCHOA DE ALDARI BURUZ PRENTSAN AGERTU DIREN BERRIAK:


Egileren araberako bilaketaren emaitzak\nDokumentuen erreprodukzio eskaera\nArana Goiri, Sabino,\nSabin Polikarpo Arana Goiri edo —berak idatzi bezala— '''Arana ta Goiri'taŕ Sabin''' (Sabin Etxea, Abandoko elizatea —gaur egun Bilbo—, Bizkaia, 1865eko urtarrilaren 26a - Sukarrieta, Bizkaia, 1903ko azaroaren 25a) politikaria, ideologo abertzalea, jeltzalea, idazlea eta euskalaria izan zen.\n1892. urtean ''Bizkaya por su Independencia'' liburua idatzi zuen. Haren pentsamoldearen oinarriak independentismoa, abertzaletasuna, euskaldun arrazaren garbitasuna, katolizismoa eta euskararen garbizalekeria izan ziren eta ideia multzo hori ''Jaun-goikua eta Lagi-zaŕa'' (JEL) leloan laburbildu zuen. Aranak Bizkaiaren independentzia eskatzen zuen, beste gainerako euskal herriekin batera Euzkadi izeneko euskal herritarren konfederazio edo nazio federalean batzeko. Gaur egun aski ospetsua den eta garai hartan Euskal Herriko gizartean asaldura eragin zuen esaldi berritzailea eta apurtzailea honako hau izan zen:\nEuskal Herriko proiektu nazional hura gauzatzeko asmoz, eusko abertzaletasunari ikur, ideologia, alderdi, aldizkari eta esaera edo lelo multzo bat eman nahi izan zizkion, horien artean Ikurrina, Euzko Alderdi Jeltzalea edota Euzko Abendaren Ereserkija daudelarik.\nNikolasa Atxika-Allenderekin ezkondu zen eta ez zuten seme-alabarik izan. Gazte hil zen (38 urterekin), espetxean preso egondako denboraldian bereganatutako Addisonen gaixotasunak jota.\nWikipediatik informazioa lortu\nErakusten 1 - 2 -- 2 bilaketa honetara: 'Arana Goiri, Sabino,', Bilaketaren denbora: 0,03s\nOrdenatu Garrantziaren arabera Beheranzko data Goranzko data Sailkapena Egilea Izenburua\n[Documentos de Euzko Alderdi Jeltzalea-Partido Nacionalista Vasco (EAJ-PNV) que autorizan por medio de actas notariales al traslado de los restos de Sabino de Arana y Goiri del cem...\nDeskribapen fisikoa:  h. ; 30 cm\n“...Arana Goiri, Sabino, (1865-1903), (otros)...”\nLiburuak (ez fikzioa)\nGogokoen artean sartu\nSabino de Arana Goiri : versión en castellano /\nnork Irujo, Manuel de, (1891-1981)\nDeskribapen fisikoa:  p. ; 17 cm\nGaiak: “...Arana Goiri, Sabino, (1865-1903) Homenajes...”\nBilaketa egiteko tresnak: RSS Bilaketaren emaitzak posta elektronikoz bidali Bilaketa gorde\nFuntsa: Funts nagusia\nGaia (pertsonak, erakundeak): Partido Nacionalista Vasco\nLiburuak (ez fikzioa) ( 2 )\nIrujo, Manuel de, (1891-1981) ( 1 )\nGaia (pertsonak, erakundeak)\nArana Goiri, Sabino, (1865-1903) ( 1 )\nEspainiera ( 2 )\nEuskara ( 1 )\nNoiztik: Noiz arte:


ZINEMA & GIZARTEA Mundua nagusi egin zenean…\nEzarri dezagun pare bat oinarri, honako lerro hauek idazten hasteko, agian, jatorri ugaritako zirkunstantzia eta patuak zuzen bilduta erabilera handikoa gerta dakiguke, irakurleak lerro hauetara bere begi urduriak hurbil ditzan.\nEta ez dut uste azpimarratuko dugun lehenengo oinarriak adierazpen arriskutsuegia edo ulertezina denik. Zinema adierazpen artistikoa da idaztea bezain erraza izango litzateke. Eta lasai-lasai geratuko ginateke ez balitz guk gauzak nahasteko eta eguerdian ilargi bila ibiltzeko joera mingarri eta liluragarria (bai!) dugulako. Eta, honela, zirikatzaileen bide okerrari jarraituz, honako galdera hau burutu dezakegu zuzenean: zertarako (arraio) balio du “adierazpen artistiko” batek? Eta ez da lehenengo begiratuan dirudien bezain kalterik gabeko galdera. Zeren eta denborak eta urteek irakatsi behar izan digute ezertarako balio ez duen hura, egun batean edo bestean, denbora eta urte berorietako erratzak eskobatuko du eta gure taldearen oroimeneko txoko ezkutuenean gordeko da. Eta orduan baten bati zinemari buruzko galderaren bat egin nahi baligu, belarrian eskua jarrita, eskatuko genioke galdera berriro egiteko, mesedez, zinea, diozu? baina zertaz arraio ari zara.\nGero begien bistakoa den kontua da mantentzea, zinea adierazpen artistikoa bada, (izan ere, beretzat hartu omen du zentzuzkoa ez den goitizena: 7. artea), betiko izango da baldin eta betetzen badu sine qua non baldintza, “zerbaiterako” balio izatea hain zuzen, nahiz eta “zerbait” hori ez den neurtu behar” diruaren mailaz, (ekonomia) erabileraren arabera, kapitalistek eta positibismoaren integratzaileek defendatzen dutena, batez ere. Eurek defendatzen dute, etsi gabe, dirua kostatzen denak baino ez du balio, edo oro har, zerbait konkreturako balio duenak baino ez du balio.\nHori dela eta, arteari eta berarekin batera zineari, honako abantaila hau eman ahal litzaioke: beharrezkoa ez berezkoa (zinema) edo artea izateko zerbaiterako baliagarria izatea, zerbaiterako zehatz-mehatz balio behar izatea. Are gehiago, eta lehenengo eta behin, adierazpen biak izan litezke, askotan, definituak bereiziak aurkako oinarria erabilita, ezertarako balio ez izatetik. Eta bestela, adibide bat jar dezagun: Zertarako balio du Wagner-en Tristán eta Isolda-k? Eta askok, ez hain terrorista eta hezigabeak, agian bete-betean asmatuko lukete erantzunez gero, ez zait bururatzen; agian, bat-batean, ezertarako ez. Eta gu, Wagner-en Tristán eta Isolda-k liluratzen gaituenok, saiatuko ginateke edola ere bestelako erantzuna nahi dugunez, ekingo genioke, ziur al zaude? ezertarako, ezertarako ez? Eta ikusle sentiberak, hau bai sentibera, argituko liguke orduan,zehatz-mehatz ezertarako ez. Ah! Gero Wagner-en Tristán eta Isoldak balio du, behintzat, zerbait ukiezinerako. Zerbaiterako, agian, alferrikakoagoa dirudiena (lehenengo begiratuan), baina unibertso abstraktu eta idealari bagagozkio, ez da. Eta hau etorkizun handiagokoa gertatzen zaigu. . Zeren eta bigarren mailako erabilera, kuzkurtu eta ezkutatu egiten dena, zentzuduna, isila, itxuraz lehenengo alferrikakotasun baten atzean, paradoxikoki, harrotu egiten den eta muturretara lehenengo mailako erabilgarritasuna botatzen digun beste edozein adierazpen oihulari eta putzantua, baino erabilgarri eta onuragarriagoa gertatzen da. Eta ondo erreparatzen badiogu, murriztua eta kutxa gotor baten barruan sartu ahal da, non txanponek oihartzuna izaten duten, suge traidore eta arriskutsuenaren kaskabiloek bezala jotzen duten.\nGero zehaztu egin behar dugu. Dagoeneko garaia da eta. Geuk defendatzen dugu, artea eta Wagner-en Tristan eta Isolda, zentzu honetan, eredu zoragarriak direla: zehatz-mehatz alferrikakoa gertatzen da, baina abstraktuan erabilgarria; itxuraz alferrikakoa, baina funtsean erabilgarria. Eta funtsezko erabilgarritasun honek balio du. Eta asko balio du. Lehenengoak baino askoz gehiago. Eta operari buruz ari bagara, hitz egin dezagun zinemari buruz ere: 7. arteari buruz! Eta, hain hitzaurre luzearen ondoren, hasiera-hasieran planteatu nahi genuen horretara hurbiltzen joango gara, orain arte idatzitako guztia segundoko 24 iruditan jarriz; hau da, itxuraz alferrikako zinema baina funtsean guztiz erabilgarria. Jarrian, eta abian jarrita gaudela, zuei bat-batean honako galdera hau botatzeko, baina zertan datza itxurazko erabilgarritasun horri nagusitzen zaion funtsezko erabilgarritasuna?\nBaina galderak, hain zuzen ere zerbait funtsezkoari egiten dionez erreferentzia, ez luke galdera bakar bat izango. Funtsezkotasunak, bere baitan, elementu eta aldagai aniztasun handia dauka eta horrek ezabatu egiten du behin batez esan ahal izate hori, hitz labur eta magiko batez. Hori dela eta, lerro hauetako gure ibilerak, oro har, laburrak izango dira. Nahiz eta orduan, zergatik ez diogu uko egiten hitz labur eta magiko horri? Zergatik ez diogu geure buruari planteatzen zuzen edo zehar zehatz-mehatz ez den erabilera bat, diru bihurtzen ez den zerbait erabilgarri, eta ez ginateke hitz egiten espaguetiei buruz, baizik eta esku diruari buruz? Agian, premisa honekin, funtsezkotasuna osatzen duten ezaugarri horietako batzuk: ideal edo abstrakturako sarbidea, zehatza ez den horretarako sarbidea. Argitzen ari gara?\nZeren eta zinemak (eta berarekin jarraitzen dugu) entretenitu edo aspertu egiten gaitu zehatz-mehatz. Baina maila eskas honetan geratzen bagara, ziur egon gaitezke 7. Arteak egunak, bosturtekoak, hamarkadakl kontatuak izango dituela. Lehenago edo geroago jendea aspertu egingo litzateke aspertu baino egiten ez duen ikuskizun batera joaten. Jakina. Baina era berean, eta hori agian ez da ulertzen hain erraza izango zehatz-mehatz edo lehenengo begiratuan, nekatuko litzateke bakarrik entretenitzen duen ikuskizun batera joaten. Zeren eta entretenimendua bere onartze hutsean multzo hutsarekin batera doa. Eta azalduko dugu.\nEntretenimendua Mike Tyson-en lehenengo borroka haien antzekoa izango litzateke. Ikusgarriak baina kliskatze bat bezain berehalakoak. Eta K.O berehalako honek entretenitzen gaitu, are gehiago, harritu gaitzake, baina azkenean nekatu egiten gaitu, eta honako sentsazio hau uzten digu: sarreraren ordainketa gehiegizkoa izan dela, eta ikuskizuna, entretenitu beharrean, ganorarik gabeko zerbait arina izan dela. Baina ikusleak garen aldetik, eta harro nago bada horretaz!, ikuskizunari gehiago eskatzen diogu, borroka gehiago, gure artean gehiago irauten duen zerbait gehiago. Eta hauxe da funtsaren muin nagusia: egonkortasuna eta iraunkortasuna. Itxurak eta zehaztasunak inoiz izango duten zerbait. Egonkortasun eta iraunkortasun horrek har litzaketen irudi anitzak, zeren eta ondorioztatu baitugu horixe dela funtsaren bertute abstraktuetako bat: Bera funtsa, bat eta bakarra bada ere, adierazpen ugari hartu ahal izateak irakatsiko liguke geure burua pixka bat gehixeago ulertzen, linterna magikoaren ondoan jo eta ke jarri nahi dugun gizaki-ikusleok. Eta horretarako, zinemak ekidin ezin duen galderetako bat da eginda eta pentsatua dagoela gizartean proiektatua izateko, bai, baina era berean, eta bereziki, gizartearentzat proiektatua izateko.\nZinemak guri hitz egingo digu eta gutaz hitz egingo digu. Eta zer gara gu gizarte animaliak ez bagara. Gero zinemak beti izan beharko du kontuan gure gizartea fotogramen segidan edo, aro digital honetan, une magikoenean. Bakarrik bizitzea suertatu zaigun gizarteari dagokionez, gizaki-ikusleak gure osotasunean definituak izan ahal izango gara, gure ezaugarri guztiekin. Eta, alderantziz, ekinaren ekinaz, esaldi honi kasu egiten ez dion zinema entretenitzera kondenatua izango da eta geroago, ondorioztatu dugun bezala, ... desagertzera edo... ahaztera; azken hau da homo sapiens-aren burmuinak asmatu dituen aukeretako bat bost axola zaion edozer bere pentsamenduetatik joan dadin. Eta ez al da zinema politegia piper-handi batekin alderatzeko? Hori ez genuke onartu behar. Nahiz eta txuleta piperrekin oso gustuko dugun. Hori dela eta, jo eta ke ari gara, zinema ezin da inoiz izan itxuragabekeria hutsa zehatz-mehatz, baizik eta funtsezko edo soziala, eta adierazi ditugun hitzetan. Aurrez aurre hitz egin behar digu. Guri. Eta nolakoak garen adierazi behar digu. Alzhéimer-ak ezustean harrapatu bagaitu eta neuronak galdu egin bazaizkigu. Horregatik zinema, 7. arte bikainak funtsezkoa ez ezik, edo beragatik, belarrietatik tirakada bat (gogaikarriago edo mingarriago) pijama eta pixontziz egin ohi diren siestak gustukoegi dituzten guztientzako abisua ere izan behar du.\nEta kontu korapilatsu hau ez zait haatik bururatu, edo bat-batean. Lehengo egunean Joan nintzen prestatzen The Champ, berriro ere ikusten nuen bitartean, King Vidor-ek 1931n! egin zuen filma eta, ez (arren!) Zeffirelli-rena; eta geroago (eta irudipena izanda) Scarface berrikusita, (nola ez, bada!) Howard Hawks-ek 1932an! egin zuen bertsioan. Eta ez dut datak harridura marken artean txiripaz edo, besterik gabe, nahi izan dudalako, nahiz eta azken honetatik zertxobait dago beti; baina kasu honetan, azaldu eta defendatu nahi dugun honi buruz, urteak aipatzeak ezinbesteko papera jokatzen du; saihestu ezin izango dugun funtsezko eta gizarteari dagokionez erabakigarria.\nBaina, lehenengo eta behin, eta harira joanda, ez al da deigarria, film hauek ikusten ditugun bitartean, heldugabetasun eta inozokeria maila, ez bada ganoragabekeria itzela erabateko arduragabetasunaren mugan dagoena, zein goraipatzen baitute zenbait pertsonaia helduk, nahiz eta adinari dagokionez, hala izan ez? Eta aipa dezagun Scarface bortitz eta odoltsuan George Raft (Guido Rinaldo), Paul Muni-ren konfiantzazko gizona (Tony Camonte), zeinek filma ematen baitu txanpon batez jolasean, bota eta biltzen ari delarik eskuan, gainditu ez duen mania edo tick baten antzera, edo Vince Garnett (Angelo), Tony-ren idazkaria, nahastu egiten den deabru gizajoa, zein nahastu egiten baita telefonoak jo eta hartu behar duenean eta bere nagusiarentzat mezu bat jaso behar duenean; edo Tony bera zein, haserretzen denean, txarto hezitako ume baten antzera agertzen baitzaigu, berezko kasketaldi baten ondorioz. Ez da kasualitatea Cesca (Ann Dvorak) bere arreba polit eta txikiarekin duen harremana ez izatea neba nagusi batek, gehiegi babesten duenak, arrebarekiko hartzen dueña, zein beti ikusiko baitu txikiegi, eta zeinengana gizon gehiegi hurbiltzen baitira (tony-rentzat beste ume batzuk), beti zaratatsu eta traketsak, eta inoiz izango direnak egon Ann-en zapata baten altueran.\nBai, noski, Scarface-ko gangster- (itxurazko) taldea (benetan) heldu gabeko gizon talde arrunta, baina hori bai, arriskutsua da, oraindik txupetea ahotik kendu ez duten gizonak (irudizko zentzuan, noski), oraindik hazten, koskortzen jakin ez dutenak. Haur apetatsuak dira (beste edozein ume bezalakoa), eta hiri osoa, ez gutxiago! Kontrolpean izan nahi dutenak. Eta, hala, Tony, begiak zabalik Gabonetan opari denda bateko erakusleihoa liluratuta begiratzen umea bezala, liluratzen du eta nahi du etxeko leihotik ikusten duen argiaren barruan dagoen ametsa eta zeinetan, kolore bizian irakur daitekeen The World is yours, (jakina da : Scarface zuri beltzean filmatu zen) lehenbailehen egia bihur dadin.\nBaina , zer da honen guztiaren zentzua?, Zein ziren Hawks-en asmoak Scarface filmaren errodajea egin bitartean?, zer zen benetan kontatu nahi ziguna, itxura eta metrailadoreen zaratotzen artean eta konposizio eder eta kameraren mugimenduen atzean? Eta niri honako azalpen hau gustatzen zait; berbera, zeinengatik Scarface orain dela urte askotatik nire film kutuna izan baita. Zeren eta “azalpena” izan daiteke, bat baino gehiagorentzat, buruhauste bat baina niri liluragarri gertatzen baitzait eta idatzi lerro hauek irakurtzen ematen duten haiekin guztiekin partekatu nahi nuke. Eta batez ere, eta aurrekoa gutxi balitz bezala, erakusten du zenbateko zehaztasun eta bikaintasuneraino hel daitekeen zinema bere tresnekin bere buruari aldarrikatzeko, orain bai zuzen, eta aurpegia gorritu barik, 7.arte gisa.\nKonturatu gaitezen, orduan, Scarface filmaren azken minutuetan. Azpi-bilbe ugariren eta istorio nagusiaren ebazpenetan (behintzat, nik halaxe aurkitzen dut) Howard Hawks-ek azaldu nahi izan diguna Tonyk bere nagusi Johnny Lovo-ren aurkako gaizkilea hil zuenetik, filmaren lehenengo eszenan, izan den jai zaratatsu baten gaueko giroan, eta sekuentzia-plano bikain batean, (zer arraio!).\nEta konponbide hauek erabakitzen dira, suertatzen zaigun edozein gangster filmetan, bestela ezinezkoa balitz bezala, odolaren eta heriotzaren zapore mingotsez. Baina berezitasun batez, zeinek egiten baitu filma beste ezer gehiago izatea, gangsterrei buruzko film bat baino gehiago eta zein muina baita non biltzen diren talentua mugiarazten duten benetako asmo horiek, ez Mr. Ripley-rena Mr. Hawks-ena baizik. Eta bestela, adi egon gaitezen: Angelo tiro baten ondorioz hil da, gai denean, lehenengo aldiz!, baretasunari eusteko telefonoa hartzen duen bitartean, Tony-rentzako mezu bat apuntatzeko zuzentasun osoz. Guino, bere aldetik, Tony-k berak hil du, bere betiko txanpona dantzaraziz, Cesca-rekin ezkondu ondoren eta, ondorioz, izugarrizko urratsa suposatzen duena zenbaitek “zentzatzea” deitzen duten hori. Eta azkenik, hala Tony nola Cesca Camonte lehenengoaren apartamentua hil ziren etxea inguratu duten eta negar eragiteko gasez bete ondoren, Poliziaren tiroen ondorioz, Baina lehenago erasoei aurre egingo diete, eta behin bakoitzaren sentimenduak onartuta: maitaleak diren neba-arrebak, bata bestea gabeko bizitza onartzen ez dutenak. Intzestu-maitasun hori igarotzeko da; horretatik Tony bere egiaz eta intentsitateaz hartzen du kontzientzia, dagoeneko gizon bat dela ulertzen du, ordura arte ume bat izan dela eta oharkabetasuna eta heldugabetasuna atzera uzteko garaia dela, ...hiltzeko garaia heldu dela1 .\nEta orain, laburbildu dezagun. Tonyk eta bere lan lagunek, Guinok, Angelok, euren ibilerei ekiten diote jokatuz eta benetan ume batzuk izanda. Gaiztoak dira, oso gaiztoak. Baina kontzientziak (eta gure bizitzen une batean guztiok eman behar dugun haurtzarotik helduarora dagoen igarotze saihestezin hori) ezustean harrapatzen dituenean ere bizitzaren beste alde bat da, heriotza, euren ateetan deika dabilena. Umeak hil egingo dira. Eta ez polizien tiroak direla eta, guztiok barruago edo kanpoago daramagun kontzientzia horregatik.\nEta itzulinguru horiei buruz, Hawks-en asmoek itsasoaren hondoan lurperatuta egon den diamante baten muturrak bezala egiten du distira. Ohartuta, induskatu eta aurkitu egiten dugu oso-osorik: distiratsu, dirdaitsu, handia. 1932an, bai, data!, ikusleak ere ume bezalakoak ziren eta halaxe bizi ziren. 1929ko Porrotak bere bizkar eta poltsikoak astindu zituen, baina haiek 20ko urte zoriontsuei eutsita zeuden eta horiek berreskuratzea espero zuten Wall Street-ek depresioa gainditzen zuenean pare bat orfidal hartuta. Eta Hawks eta Scarface itxaropen faltsu horietatik esnarazten gaituzte. Aurpegia jotzen gaituzte zaplada ozen edo metrailadorearen tiro sorta batez (zer dira, bestela, filmean heriotza iragarri eta aurkezten dutena?) (scarface edo aurpegi moztua, hitzez hitzeko itzulpenean). 20ko urte zoriontsuak ez dira inoiz itzuliko. Ezta ume inozo eta ganoragabeak gineneko garaiak ere. III. Reich ate azpian agertu du hanka. Herra Hitler jokaera ozenak eta ukabila altxatua amorrualdi bat baino gehiago dira, mehatxu bat baino gehiago. Eta Hawks-ek eta Scarface filmak nagusi bihurtzeko eskatzen digute, begiak ireki ditzagula eta haz gaitezela gora eta barrura. Eta iragateko edozein erritutan bezala, hori une mingarria izango da. Ez Hawks-ek ez Scarface ez gaituzte engainatzen. Gure bizitzen haurtzaroa hil egiten da eta betiko lurperatua geratuko da.\nEta, ikuspuntu honetatik, The Champ beste film bat bezala azaltzen zaigu. Bertan, bere protagonista, gainbeheran dagoen eskarmentu handiko boxeolaria, tituluaren txapelduna (benetan, txapeldun ohia) edo Wallace Beery azken batean, oraindik hazi ez den edo koskortzen jakin ez duen beste ume bat da. Hawks-en filmean agertzen diren ume-gangster bezala. Kasu honetan, aktorearen neurriz gaineko keinu isilek laguntzen dute, eta asko gainera, halaxe antzeman dezagun. Ezbairik gabe, txapeldun ohiak, beste eta beste hainbeste ohik bezala, behar baino gehiago ematen dio edanari, egunak eta egunak ematen ditu lagunekin, (bera bezalako hazi gabeko beste ume batzuk), auzoko taberna txikietan eta gimnasio eta linimentu usainetik oso urrun. Bere gorputza, agian aspaldian, desiratu eta sendoa, larru bigun eta tristea da orain. Gainera, pertsonaia-ume hauen ganoragabekeria gorabehera, txapeldun ohiak berekin darama iragan mingarria: bere emaztea, Irene Rich, munduko emakumea eta bere abizenarekin bat datozen helburuak dituela, antza nekatua bere porrot eta zaletasunekin, bertan behera utzi zuen bion semea beraren esku utzita (umeak oztopo dira beti arrakasta lortzeko ibilbideari ekiteko, The world is yours horretara abiatzeko, Tony Camonte2 bizargabearen obsesioa zena ), Jackie Cooper, zine amerikarraren umea beste guztien gainetik3 .\nEta hau da The Champ filmean, mundua atzekoz aurrera bihurtu balitz bezala. Jackie Cooper umeak txapeldun ohia zaintzen du eta gizon baten antzera jokatzen du. Hori dela eta, Jackie Cooper da aita. Eta Wallace Beery, umea. Ikus ditzagun, bestela, Cooper-ek lagunartearekin eta Beery-rekin berarekin erakusten dituen jokabideak. Eta bere amarekin, azken hau istorioren erdialdean berriro agertzen denean. Euren arteko lehen eszenetan Jackie Cooper-ek ez daki bere amaren aurrean izatea tokatzen zaion umea izaten, eta bere adinaren arabera, eta gizon harritu gisa portatzen da, amak (bera bezalako gizontzar batekiko emakumea ama izan baino lehen) musu bat emateko eskatzen dionean.\nEta bilbeak argi uzten du, zalantza izpirik gabe, zein diren King Vidor-en asmoak. Horiek Hawks-ek mantentzen dituen norabide berean gertatuko dira, urte bat geroago bere Scarface filmarekin. Bizitzak eta filmak euren lekuan jarriko ditu pertsonaiak. Beery-k borroka bat onartzen du, baina badaki ez dagoela prest horretarako, badaki beranduegi dela beranduegi dela. Baina, hala eta guztiz ere, eta lehenengo aldiz filmean zehar, trebatu eta entrenatu egiten du gogor. Gizon baten antzera. Hazi nahi du eta semeari erakutsi nahi dio benetako aita dela, beraren erritua hasi egin dela bide batez eta berarentzat ez dagoela atzera bueltarik. Eta borroka eguneko gauean, eta bestela ezinezkoa zen moduan Beery-k izugarrizko jipoia jasotzen du. Bere txokoan eskuoihal ring-era bota nahi dute, baina Beery-k uko egiten dio bertan behera uzteari. Bide batez errituak ez dira udako txangoa. Gizontzea asko kostatzen da. Eta batzuetan, Scarface-n gertatzen zen bezala, bizitza kostatzen zaigu. Beery-k borroka in extremis irabaziko du (gizon bat egingo zen), baina aldagelan bere ezpainek ezin dute hitz bakar bat ere ahoskatu. Bere semeak negar egiten du. Harro bere mukiak irensten ditu. Eta lehenengo aldiz ere Jackie Cooper den bezala portatzen da, ume bat bezala, hain zuzen.\nFuntsa, The Champ filmaren ezkutuko kontuak mugitzen dituen kontzeptua, esanda dago. Vidor-ek 1931n ohartarazten digu, Hawks-ek 1932an egiten duen bezala (eta hori dela eta lerro hauen hasieran, film hauek estreinatzeko datei eman diedan garrantzia) haurtzaroko denborak bukatu egin direla zaplada sorta gogor batez masailean edo metrailadore tiro sorta kaskagarri batez. Gizon izan eta sentitu behar gareneko denborak bat-batean heldu direla gure bizitzetara. Adorno-k urte batzuk geroago esango luke Auschwitz eta Hiroshimaren atzetik espekulazio teoriko eta eskarmentuaren arteko elkarrekikotasuna hautsi egin dela betiko. Vidor y Hawks, oraindik umeak diren eta xalotasun, mamigabetasun eta “peter pan-ez” beteriko lurralde batean bizi nahi duten gizonei buruzko bere filmekin, aurreratu egin zitzaizkien, nolabait, pentsalari alemaniarrari. Haiek ere jakinarazten ziguten Adorno-k mahai gainean jarri zuen haustura praktikoa. Umeen garaia, elkarrekikotasunarena” bukatua zen.\nEdo neu, behinik behin, hau guztia honelaxe sentitzen du, edo sentitu izan dut The Champ eta Scarface hirugarren edo laugarren aldiz ikusi bitartean. Eta are biziago sentitzen dut oraindik, zinemak, gaur egun egiten denak, norabidea edo gure pertsona baldintzarekiko edozein funtsezko lotura. galdu omen duenean (salbuespen errespetagarri eta gutxi batzuk kenduta) Zine honek ez baitit gauza handirik esaten. Jokaldi bat eta beste baten artean, kartoi batetik bestera, sor litekeen txutxu-mutxu aspergarri eta nekagarriak bezala. Horrek, zalantza barik, eta oraintsu eta zoritxarrez hartutako beste “bizio” batzuen artean (horietako baten batean sartuko gara gogo eta denborarik badugu), “7. Artearen” etiketa hori baino ez izatea: ken-ipinizko etiketa, adiera handiuste eta arranditsu bat, bere izenetik gainontzeko arteei izena kentzen diona, eta horiek ekinaren ekinez lortu dute izena, art(ritis) arranditsua ekonomiari dagokionez, umezurtz benetako bizitzarekiko lotura ezagatik, osatzen dugun gizartearekiko; besteak beste, besaulkietan eta ilunpean esertzen jarraitzen dugun gizon eta emakume batzuk, konfiantza dugulako zinemak eta gizarteak ez diotela bide ezberdinei ekin, zinema ez dagoela bakardadeari lotua, ganora gabetua eta funtsean aire zabalean dagoen igerileku bat baino hutsago negu gorriko hilabeteetan zehar. Eta, aitzitik, zinemak & gizarteak elkarrekin jarraitzen dutela, elkarrengandik elikatuz. The Champ, edo Scarface filmetan gertatzen den bezala: bi emakume zahar eta bikain, ikusten ditudan guztietan, zerbait esaten didatenak, bai; lehen ez nekien zerbait gehiago.\n1 Kontuan izan dezagun kontzientzia hartze horrek eta, ondorioz, intzestua debekatzeak Zibilizazioaren hasiera ekarri zuela homo sapiens garapenean, begia begi trukearen amaiera eta metafora bidez hitz egiten badugu (artikulu honen interesetarako), Tony Camonteren amaiera eta gangsterismoarena bere horretan.\n2 Horrekin, agian, The Champ ere zalantzan jartzen ari da Irene Rich-en ustezko heldutasuna, nahiz eta inork ez lukeen zalantzan jarriko, itxuraz, emakume osoa dela.\n3 Oroimenik gabeko bati gogorarazi nahi diot (eta gainontzekoek barka nazatela) Jackie Cooper The Kid izan zela, Chaplin-en film ospetsuan eskaleari laguntzen zion (mutila).


Donostia Zinemaldia :: Oier Aranzabal: “Artista gehienen xarmarik handiena B aldea izan ohi da”\nHemen zaude: Lehen orrialdea > 66. Edizioa 2018 > Zinemaldiaren Egunkaria\t> Oier Aranzabal: “Artista gehienen xarmarik handiena B aldea izan ohi da”\nOier Aranzabal: “Artista gehienen xarmarik handiena B aldea izan ohi da”\nIgandea, 2018(e)ko irailaren 23\nOier Aranzabal kazetari eta sortzailea bi urtez egon da Mikel Urdangarin musikariaren ibilerak munduan zehar grabatzen. Partikularretik generikora jauzi egin, eta bere lan artistikoaren emaitzaz bizitzearen aldeko apustua egiten duten artista ororen errealitatea dokumentatu nahi izan du, ordea, zuzendariak. Aranzabalek berak Lou Topet musika-proiektuan izandako bizipenek bultzatuta piztu zitzaion artisten inguruko gogoeta egiteko grina. “Oso proiektu pertsonala da hau, artistaren mundua kontatzeko, orokorrean, ez artista batena”, adierazi du.\nSortzaileen alde ezezagunena erakusteko ahalegina da Margolaria. “Artista gehienen xarmarik handiena B aldea izan ohi da”, dio zuzendari, gidoilari eta muntatzaile lanetan aritu den Oier Aranzabalek; “zineman ere arrakasta handiena izan duten dokumentalek B alde hori erakusten dute”. Mikelen kasuan, abestia sortzetik antzokian jendeari emateraino doan bidea interesatzen zitzaion zinemagileari. “Jendeak ahotsa hartu eta nola egiten den obraren jabe, eta musikariaren eta publikoaren arteko komunikazioa noraino ailega daitekeen erakutsi nahi nuen”, esan du.\nArtistaren errealitatea bere osotasunean dokumentatzeko helburuan, Mikel Urdangarin bide bat izan da Aranzabalentzat, “berarengan munduko edozein artista identifikatuta sentitu ahal delako”. “Oso eskertuta nago berak erakutsitako eskuzabaltasunagatik, zabaldu dizkigun ate guztiengatik, eta baldintzarik jarri ez digulako, inoiz”, dio zuzendariak. “Ez digu sekulan ezer grabatzea debekatu, eta, nire ustez, hori da dokumentala ondo ateratzeko baldintza”.\nMikel Urdangarin musikariak eta Londresen bizi den Alain Urrutia artista plastikoak goiz batean Skype bidez elkarrekin izandako elkarrizketa batean abiarazitako bidaia-kontakizuna da Margolaria. Urrutiak bere margolan bat eskainiko dio Urdangarini, opari gisa, baldintza bakar batekin: musikariak ferryan joan beharko du Londresera erregaluaren bila. Bidaia aitzakia hartuta, artisten etengabeko bilaketaren inguruko hausnarketa sortuko da filmean.\nZuri-beltzaren aldeko hautu estetikoa egin du Aranzabalek bere dokumentalerako. “Oinarrizko kontuetan soilik fokoa jartzen lagungarria suertatu zait; nik uste dut mesede egiten diola filmari”, aitortu du Aranzabalek. Ondoren, filmaren gako nagusietako bat aipatu du: “Geziak sagarra lez, film osoa zeharkatzen duen misterioa da zein den artista edo sortzaile horiek euren pasioetara lotzen dituen indarra”. Musikaren edo artearen kasuan modu indartsuagoan gertatzen bada ere, beste hainbat arlotan ere ematen dela dio Aranzabalek.\nMikel Urdangarin eta Oier Aranzabal, lehen lerroaren erdian, lantaldearekin.


Lurgoien enpresako langileen egoera eta langileak kaleratzeko asmoa salatu ditugu | LAB SINDIKATUA\nIndustria Eraikuntza Lurgoien enpresako langileen egoera eta langileak kaleratzeko asmoa salatu ditugu\nLurgoien enpresako langileen egoera eta langileak kaleratzeko asmoa salatu ditugu\nLABek Lurgoien S.A. enpresako langileak jasaten ari diren egoera salatu du, eta enpresak 35 langileak kaleratu nahi izatearen aurka agertu da erabat. Gure salaketa enpresaren egoitzara eraman dugu gaur, Donostiara, elkarretaratze baten bitartez.\nLurgoien enpresako langileak babesik gabe daude erabat. Enpresak hilabete batzuk daramatza lanik eman gabe. Maiatzeko eta ekaineko nominak eta udako aparteko ordainsaria zor dizkie. Eta, azkenik, ekainaren 15ean jakinarazi zien Enplegu-Erregulazioko Espedientea (kaleratze kolektiboa) egiteko asmoa zuela, data horretatik aurrera beste berririk izan gabe.\nEgoera horren ondorioz, egiten ari ziren edo esleituta zituzten hainbat kontratu eta obra deuseztatu dira. Lurgoien Balzola taldeko kidea da, eta duela hilabete batzuk Bizkaiko langileentzako Enplegu-Erregulazioko Espedientea aurkeztu zuen.\nGure ustez, enpresa itxiera-egoera hori justifikatzen duen egoera bat sortzen ari da, kontratu horiek nahita galduz. Argi dugu Lurgoien enpresak lana bazuela eta bideragarria zela, baina Balzola taldearen finantza-egoerak itxiera-egoerara eraman du.\nLABek zor diren nominak ordaintzea, enpresaren planen berri berehala ematea eta enpresaren itxiera saihestuko duen bideragarritasun-plan bat eskatu dio taldeari.


"Udaberriko bertso saioak" programa larunbat honetan hasiko da - Deia\nSantutxuko Karmelo plazan\n"Udaberriko bertso saioak" programa larunbat honetan hasiko da\ndeia.eus 09.02.2020 | 02:00\n"Udaberriko bertso saioak" programa BILBAO.EUS\n"Udaberriko bertso saioak" programa\nBILBO. Bilboko "Udaberriko bertso saioak" programaren 35. edizioa larunbat honetan hasiko da, Santutxuko Karmelo plazan. Bertan izango dira, besteak beste, Onintza Enbeita, Etxaun Lekue,, Miren Amuriza eta Unai Iturriaga.\nAire zabaleko bigarren hitzordua hurrengo larunbatean, maiatzaren 11n, izango da. Ohikoa denez, hitzordua eguerdiko 13:00etan izango da, Karmelo plazan. Oraingo honetan, entzuleek Maialen Lujanbioren ?Euskal Herriko Txapelketa Nagusiko irabazlea 2009an eta 2017an? bertsoekin gozatu ahal izango dute, eta berarekin arituko dira agertokian Nerea Ibarzabal eta Xabat Galletebeitia ?Bizkaiko azken txapelketako finalistak? eta Arkaitz Estiballes Bizkaiko txapelduna birritan.\nKarmelo plazan eskainiko den hirugarren eta azken saioa maiatzaren 2019an izango da, eta bertan, lehiaketan ohikoak diren lau ahots elkartuko dira. Andoni Egaña ?lau aldiz Euskal Herriko Txapelketa Nagusiko irabazlea?, Amets Arzallus ?Euskal Herriko Txapelketa Nagusiko irabazlea 2013an?, Oihana Bartra, Bizkaiko txapelketan finalista izandakoa eta Aitor Mendiluze. Hitzordu guztietako gai jartzailea Santutxuko Bertso Eskola izango da.\nEgitaraua maiatzaren 24an amaituko da, "Bertso ? poteoaren" beste edizio batekin, 20:00etatik 23:00etara, Santutxu auzoko hainbat aisia gunetatik (Kuluxka, Dacca, Aintzi, Txikia eta Bilbo 82 tabernak). Bertso-poteoan Alaia Martinek, Ibon Ajuriak eta Fredi Paiak osatutako hirukotea arituko da.\nBizkaiko hiriburuan euskal kultura eta hizkuntza sustatzeaz gain, "Udaberriko Bertso Saioak" programak euskaltzaleen arteko topaleku bilakatu eta, aldi berean, Santutxuko Bertso Eskola beteranoak gure Hirian egiten duen lana bultzatu gura du. Azpimarratzekoa da, baita ere, emakumeek egitarau honetan betetzen duten leku garrantzitsua, izan ere, bertsolaritzaren panoraman emakumeak %20 inguru badira, "Udaberriko Bertso Saioak" egitarauan partaidetza hori %40raino igotzen da\nUDABERRIKO BERTSO SAIOAK - EGITARAUA\n13:00 - Karmelo Plaza\n"Bertso ? Poteoa"\n20:00 ? 23:00 Santutxu auzoa


Irakurketa gaitasunean akatsa daukagu – Guraso.eus\nIrakurketa gaitasunean akatsa daukagu\n2022-01-06\tguraso\tIruzkinik ez\nZer da ondo ikastea? Eta zer behar da ondo ikasteko? Prakagorri elkarteko zuzendari Gorka Aurrek jakin-mina aipatzen du, baina horrekin batera daude irakurtzeko gaitasuna eta ikas metodologia egokiak edukitzea.\n“Ondo ikasten ez duenak izan daiteke bi arrazoirengatik: ondo irakurtzen ez dakielako –hau izaten da normalean– edo ez duelako metodologia egokirik ikasi behar duen hori beste era batera ikasteko”, dio Aurrek. “Gauza bat da liburuak dioena, eta nola dagoen planteatuta informazioa liburuan, eta beste gauza bat da informazio hori nola kudeatu edo egituratu behar den nork berea egiteko”.\nIrakurketa jasoa aipatzen du Aurrek eta dio badela arazoa honetan. “Ikasleek dute ohiko irakurketa klasikoa, eta orohar oso geldoa da. Irakurmen maila gutxi dago. Ikasleen %95-98ak irakurketa gaitasuna oso urria du, eta irakurketa gaitasuna urria denean ulermena ez da hobea izaten, eta horrek eragin ikarragarria dauka ez bakarrik ikasketetan baizik eta bizitzan orohar”.\nAurrek dio irakurketa errotik aldatu beharra daukagula, eta gizarte osoaren erronka dela honakoa. “Aldatzen ez den bitartean irakurketan akats handi bat daukagu”\nIkas metodologia eraginkorrak\nIkas metodologiei dagokienean ere badela zer egin uste du Aurrek. “Jakin-mina daukanak eta irakurketara goi-mailako trebetasunak dauzkanak gainera metodologia egokia baldin badauka bikaina izateko elementu guztiak ditu bere esku (…) Gaur egun gertatzen dena da ikasleek ez dutela jasotzen duten informazioa era egoki batean kudeatzeko, ordenatzeko edo jerarkizatzeko tresnarik. Tresna horiek eman egin behar zaizkie. Informazioa estrukturatzeko eta egituratzeko gai diren ikasleak edukia ulertzeko, interpretatzeko eta kokatzeko gai izango dira; izan ere, informazioa ordenatuta dugunean gai izaten gara barneratu edo azaldu beharrekoa ondo egituratzeko”.\nIruzkinik ez "Irakurketa gaitasunean akatsa daukagu"


Lerroa, oinarrizko ikus-elementua by LAURO IKASTOLA - ... 1862 views\nKolorearen teoria by LAURO IKASTOLA - ... 2427 views\nPlastika arloaren izaera 2016 2017 by LAURO IKASTOLA - ... 4988 views\nIrudiaren egitura by LAURO IKASTOLA - ... 1040 views\nNi contigo ni sin TIC by xardesvives 74595 views\n2014 - 2015 ikasturteko 1. proiektuan, Argazkigintza gaia lantzeko, Bloomen Taxonomia Gainbegiratuan oinarritu ginen. Aurkezpenean Taxonomia nola landu genuen azaltzen da.\nAurkezpena ICOT 2015ean aurkeztu nuen praktika ona bezala.\n1. BLOOMen TAXONOMIA GAINBEGIRATUA DBHko 4. mailako Plastika arloan Argazkigintza gaia lantzeko aplikatuta\n2. Bloomen Taxonomia Gainbegiratua aplikatzearen helburuak: • Ikasleek trebetasunez eta modu kritikoan pentsatu eta jokatzea. • Ikasleen sormena eragitea. • Ikasketa Kooperatiboaren egiturei jarraituz lan egitea. • Ikasleak euren ikasketa prozesuaz jabetzea.\n3. GOGORATU Identifikatu,\n4. GOGORATU Identifikatu, zerrendatu,\n5. GOGORATU Identifikatu, zerrendatu, deskribatu\n6. GOGORATU Identifikatu, zerrendatu, deskribatu eta bilatu:\n7. ULERTU Sailkatu,\n8. ULERTU Sailkatu, konparatu,\n9. ULERTU Sailkatu, konparatu, azaldu\n10. ULERTU Sailkatu, konparatu, azaldu eta laburbildu:\n11. APLIKATU Inplementatu,\n12. APLIKATU Inplementatu, egin,\n13. APLIKATU Inplementatu, egin, erabili\n14. APLIKATU Inplementatu, egin, erabili eta exekutatu:\n15. AZTERTU Egituratu,\n16. AZTERTU Egituratu, antolatu,\n17. AZTERTU Egituratu, antolatu, aurkitu\n18. AZTERTU Egituratu, antolatu, aurkitu eta alderatu:\n19. EBALUATU Detektatu,\n20. EBALUATU Detektatu, iritzia eman,\n21. EBALUATU Detektatu, iritzia eman, kritikatu\n22. EBALUATU Detektatu, iritzia eman, kritikatu eta gainbegiratu:\n23. SORTU Eraiki,\n24. SORTU Eraiki,\n25. SORTU Eraiki,\n26. SORTU Eraiki, diseinatu,\n27. SORTU Eraiki, diseinatu, planifikatu\n28. SORTU Eraiki, diseinatu, planifikatu eta “marraztu”:\n29. plastika4 taldea: Andoni A., Unai A., Joanes A., Maider B., Jon D.O., Gorka E., Ibai F de L., Mikel F., Elena G., Haizea G., Ane I., Iraia M., Mikel O., Jon S., Andoni Z. eta Jonan G. Lauro Ikastola, 2014 – 2015 ikasturtea plastikairekia.wikispaces.co\n2014 - 2015 ikasturteko 1. proiektuan, Argazkigintza gaia lantzeko, Bloomen Taxonomia Gainbegiratuan oinarritu ginen. Aurkezpenean Taxonomia nola landu genuen azaltzen da. Aurkezpena ICOT 2015ean aurkeztu nuen praktika ona bezala.


“Poesia Uneak” Mikelazulo elkartean - Nontzeberri\nHasiera/LITERATURA/“Poesia Uneak” Mikelazulo elkartean\nGaur berton abiatuko dira Errenteriako Mikelazulon Poesia Uneak izeneko jardunaldia. Koldo Sagasetaren errezitaldiak zabalduko ditu ekimenaren ateak gaur, 19:30ean.\nHurrengo hitzordua, maiatzaren 24an izango da, Iñigo Astiz eta Mikel Ayerberen eskutik helduko den Hondakindegian izeneko errezitaldiarekin.\nHondakindegia: poesia emanaldi EZ musikatua titulu diote Iñigo Astizek eta Mikel Ayerbek emanaldiari, eta tituluak berak iradokitzen duenez, bertan egongo da umorearentzat lekurik ere. Baita hondakinak ere poesia liburua du oinarri proiektu honek, egileek honela aurkeztu dute proiektua: “Fernando Pessoarena da hipotesia: “Lur guztia hozkatu/ eta ahosabaian sentitu ahalko banu,/ zoriontsuagoa nintzateke une batez”. Eta hark hipotesi gisa planteatutakoa, esperimentu gisa gauzatu dugu guk: “Lur pixka bat hartu dut etxeko baratzetik/ eta harrixkak baztertuta ahoratu gero”. Lerro horrekin hasten da Iñigo Astiz-en Baita hondakinak ere liburua (2012, Susa). Eta esperimentu horrekin abiatzen da Hondakindegia ikuskizuna ere. Gonbite gastronomiko moduko horrekin (Guri ere KRA egin zitzaigukean, baina hortzetan)”.\nLiburuan bezala, nahasian joango dira hitzak eta ekintzak oholtza gainean ere. Nahasian etxekoa eta kalekoa. Sukaldeko solasaldiak eta manifestazioetako aldarrikapenak. Pribatua eta publikoa. Gastronomia eta lorezaintza. Musikaren laguntzarik gabe, antzerkiaren, poesiaren eta bideoen bitartez ikus-entzunezko hibrido bat osatu dute Ayerbek eta Astizek.\nElurra Sopelara helduko da


[Buru Ariketa] Karta-jokoa –\nZientzia Kaiera atariak dozena erdi buru ariketa atondu izan ditu azken udetan. EHUren Kultura Zientifikoko Katedraren blogak eredu bera erabili izan du aurreko urteetan ere, eta salabardoari, iaz egin zuen legez, aurreko urteko ariketak berreskuratzea otu zaio, 2019koak, oraindik egin gabe dituzuenontzako.\nKarta-jokoa (1. ariketa)\nBost lagun kartetan ari dira. Partida bakoitzean lauk jokatzen dute eta batek ez, txandaka. Partida bakoitzeko jokalarien adinen baturak hauek dira: 124, 128, 130, 136 eta 142. Zenbat urte ditu jokalari gazteenak?\nZer duzu buruan “[Buru Ariketa] Karta-jokoa”-ri buruz\nXabier 2020-08-02 19:18\nGazteenaren adina: 23 urte\nBost- jokalarien adinak : 23, 29, 35, 37, 41\nJokalarien adinak, gazteenetik zaharrenera, a, b, d, e eta f baldin badira:\na + b + d + e = 124\nf – e = 4\nf – d = 6\nf – b = 12\nf – a = 18\n4f – (a + b + d + e) = 40\n4f = 164 f = 41 a = 23


Lan antolakuntzaren iraultza\n29 apirila, 2022 Iritzia, Itzainak 113\nHirukideren newsletterra jasotzen dut, eta ez dut arreta gehiegi jartzeko astirik hartzen, baino gaur, elkarteko sinaduraren aurretik ikusi dudan esaldiak jauzi egin dit ordenagailuan: «Seme-alabek pertsona hobeagoak egiten gaituzte». Bueno, polita da, eta baliteke baietz, baino ez du zertan horrela izan behar. Gauza askok egiten gaituzte pertsona hobeagoak edo baliteke ezerk ez lortzea pertsona hobeagoak izan gaitezen, auskalo. Seme alabarik ez izanda ere, sekulako pertsona ona izan zaitezke, edo nazkante bat. Ez dakit seme alabek gure izateko moduan, esentzian eta muinean eragina ote duten, baina gure bizitzan bai, zalantzarik gabe. 2021ean argitaratutako albiste batean irakurri daitekeenez, «Jaiotzek behera egin dute Euskadin, 1941az geroztiko minimo historikoraino». Eta kezkagarria iruditzen zait albiste hori, baina ez dut uste jende asko harrituko duenik. Are gehiago, oso ulergarria da.\nEz dakit zenbait alditan idatziko nuen amatasunari buruz; ziur asko aipatuko nuen nonbait amatasuna profesionalki zigortua dagoela. Eta zaintza bizitzaren erdigunean jarri behar denaren asunto hori, zoritxarrez errealitate bat baino gehiago lema bat bilakatzen ari da. Gai horiek eta beste asko jorratzen ditu Diana Oliverrek argitaratu berri duen liburuan, Maternidades precarias. Gai horietaz mintzatzen ari da orain, ordenagailuaren aurrean nagoela, Julia Otero eskaintzen ari den elkarrizketan; ama izateak emakumearen bizitzan duen eraginaz eta gure sustapen profesionala baldintzatzen duen moduaz. Eta bai Diana, Julia edo ni, ez gara migranteak baina haiek ere badute diskurtso propio bat honen inguruan. Bai, badakit ez nagoela gai berri edo berezi bat mahai gainean jartzen, baina horrela ez dago zein erretiro duin batean pentsa dezakenik; ez baitugu ordezkorik izango. Enpresatako berdintasun planek kontziliazioaren eta zaintza beharren inguruan hainbat neurri eta ekintza jasotzen badituzte ere, oraindik ere ez nago ziur honek guztiak gure bizitzak gobernatzen dituzten produkzio egituratan eragina sortuko dutenik.\nBenetako eraldaketa gizatasunaren barnetik sortutako iraultza baten ondorio izan beharko luke eta. Hainbeste izendatzen dugun joera berriztatzaile horiek bezala. Zeren eta modu eraberritzaileei buruz hitz egiten dugunean, badirudi teknologiaz besterik ari ez garenik. Inolako momentuan lan egiteko, antolatzeko, sortzeko modu berriez. Konponbideren bat egonez gero, inoiz nahikoa ez diren momentuko laguntza ekonomikoetatik baino, hortik etor liteke.\n« GoiBerri 464. zenbakia [pdf]\nSantikutzak Legazpin »


Maider Unda, Abel Barriola eta Markel Alberdi kirolariak, 'Faktoria'n\nUnda: 'Kirola disfrutatzeko egin dut. Baloretan ez zegoen famatu izatea'\nEliteko kiroletik bizimodu arrunterako jauzia nolakoa izan den jakin nahi izan du 'Faktoria'k eta horretarako Maider Unda, Abel Barriola eta Markel Alberdi elkarrizketatu ditu.\n'Faktoria Magazina' Nahieran-en\nMaider Unda, Abel Barriolak eta Markel Alberdik eliteko kiroletik bizimodu arrunterako jauzia eman dute. Etapa aldaketa hori nola bizi izan duten jakin nahi izan dugu ‘Faktoria’n eta hiru kirolariak elkarrizketatu ditugu.\n2016an erabaki zuen kirola uztea. Hala ere, ez duela faltan botatzen prestaketen adrenalina hori adierazi du. "Erritmo horrekin ezin nuen jarraitu. Kirolean zabiltzanean badakizu goiz eta gau kirolerako bizi behar duzula".\nKirola uztearen ardura berez sortu zela aitortu du. Gorputzak ez ziola erantzuten eta maila ez zuela ematen esan du. Halaber, kirola uztearen helmuga jarria zuen, argi zeukan 2016a izango zela kirol munduan egingo zuen azkena, sailkatu edo ez.\nEz du kirol-psikologoaren laguntzari behar izan. Hala ere, horren lana egiten zituzten gertuko pertsonak alboan izan ditu.\nOraindik kalean geratzen duten arren, ospeari ez dio garrantzia handirik eman: "kirola disfrutatzeko egin dut. Nire baloretan ez zegoen famatu izatea".\n689 partida jokatu ditu, eta horietatik 412 irabazi. Orain bestelako planak ditu. Udan ingelesa ikasten aritu da, eta orain goi-mailako ziklo bati ekingo dio.\nEliteko kirola uztea "prozesu natural bat izaten da, eta zure buruari galdera hori egiten diozunean zerbaitengatik egiten diozu", nabarmendu du pilotari ohiak. "Behin burura galdera hori etorri zaizunean galdera hori zure buruari galdetzen diozu: zergatik etorri zait galdera hori?".\nBarriolak argi dauka momentu onean utzi zuela pilota. Hala ere, "pilota munduan gertatu izan da pilotari bati bare bat urte sobratu izana".\nLeitzarrak ere ez du kirol-psikologoaren laguntzarik behar izan. Lagun onak eta "familia erlazio sanoa" izatea beharrezkoa dela nabarmendu du.\nLehen ezagunagoa zela esan du, eta horrek jendearekin hitz egiterako orduan "izotza haustea" errazten zuela. "Orain ikastoletara edo pilota eskolara joaten naizenean nor naizen galdetzen didate".\nOso goiz utzi zuen igeriketa Markel Alberdik: "igeriketa uztearekin presioa ekiditea bilatzen nuen". Gaztea izan arren, Rio de Janeiroko Olinpiar Jokoetan hartu zuen parte. "Nork esango zidan txikia nintzenean Olinpiar Jokoetan amaituko nuenik", esan du.\n"Emozionalki oso gaizki sentitzen nintzen eta ezin nuen jarraitu erritmo horretan". Hori izan zen bere bizitzaren %95 betetzen zuen kirola uztearen arrazoia.\nAlberdik kirol-psikologoaren laguntza izan du, "baina ez dut uste ahultasuna denik".\nFama ez du faltan bota bere helburua "hobetzea izan baita beti". Igeri egitera gutxitan joaten den arren, hasieran sekulako hutsunea izan zuen, "ziurrenik kolpera utzi" zuelako.


Publikatuta: 2021/07/02 10:22 (UTC+2) Azken eguneratzea: 2021/07/02 10:45 (UTC+2)\nIragan ostiraletik ehunka pertsona hil dira Kanada eta Ameriketako Estatu Batuak astintzen ari den bero boladaren ondorioz. Azken balantze ofizialaren arabera, 75 pertsona hil dira Ameriketako Estatu Batuetan, gehienak 60 eta 100 urte bitartekoak. Kanadan, Columbia Britainiarrean, 486 lagun zendu dira ekainaren 25etik, data horietan hiltzen direnen hirukoitza. Beroa tarteko, dozenaka sute piztu dira han eta hemen. Mendebaldea atzean utzi ondoren, bero bolada bi herrialdeen barnealdera mugitzen ari da.\nColumbia Britainiarrean (Kanada) eta Ameriketako Estatu Batuetako Washington eta Oregon estatuetan tenperaturaren beherakada antzematen hasi dira, eta orain bi herrialde horietako barnealdean dute jarrita arreta agintariek.\nKanadako Meteorologiako Zerbitzuak ohartarazi duenez, Alberta, Saskatchewan eta Manitoba probintzietako hainbat tokitan beroa nabaritzen ari dira. Kanadan inoiz neurtututako tenperaturarik altuena erregistratu zen asteartean Columbia Britainiarrean, Lytton udalerrian: 49,5 ºC.\nAEBn beroak indarra galdu du azken orduetan, batez ere, Seattlen (Washington) eta Portlanden (Oregon). Hala ere, herrialdearen barnealdean ohi baino tenperatura altuagoak izaten jarraitzen dute, 37 ºC-tik gora. AEBko Meteorologia Zerbitzuan egindako iragarpenaren arabera, bero boladak igandera arte jarraituko du. Muturreko beroak Idahori eta Montanari ere eragingo die.\n78 sute baino gehiago\nAzken egunetako beroak suteak ere eragin ditu. Esaterako, atzo 78 baso-sute aktibo zeuden Columbia Britainiarrean.\nGarren ondorioz hainbat komunitate jendez hustu behar izan dituzte, horien artean Lytton herria, asteartean 49,6 ºC harrapatu zituena.\nKanada azken ordukoa\nBero-boladak azken ordukoa


Imanol Zubiaurrek irabazi du IV. Ramon Serras Lehiaketa - Zarautz - Zarauzkohitza.eus\nImanol Zubiaurrek irabazi du IV. Ramon Serras Lehiaketa\nZarauzko Hitza 2019-12-20 19:14\nIV. Ramon Serras Argazki Lehiaketaren sari banaketa ekitaldia egin dute gaur arratsaldean, Euskalduna tabernan. Aurten, 44 argazkilarik hartu dute parte –horietatik 13 izan dira zarauztarrak– eta guztira 148 obra aurkeztu dituzte.\nOndoren, hiru sari nagusien txanda etorri da. Aurtengo lehiaketaren irabazlea Imanol Zubiaurre beasaindarra izan da, eta Laino orrazia izeneko argazkia izan da lehen saritua. Bigarren saria jaso du Jose Agustin Gurrutxaga bergararrak, A primera hora lanari esker, eta hirugarrena Oscar Gascon irundarrak, Remando la niebla irudiagatik.\nLehiaketara aurkeztutako lan hautatuekin, urtero bezala, erakusketa jarri dute Euskalduna tabernan bertan.


Kursaal Eszena 2017 otsaila-ekaina denboraldia - Kursaal Donostia - San Sebastián Kursaal Donostia – San Sebastián\nKursaal Eszena 2017 otsaila-ekaina denboraldia\nGaurkotasuna / 12 abendua, 2016\nKursaal Eszenako denboraldi berriak 15 musika-hitzordu ezberdin eskainiko ditu: 7 musika klasikoaren esparruan; 6 herri musikari eskainitakoan eta 2 haur nahiz gaztetxoei zuzenduta.\nMusika klasikoko abonuak bihar asteartea, abenduak 13, hasita erosi ahal izango dira. Sarrera solteen salmenta berriz, datorren astelehenean, abenduaren 19an, abiaraziko da, goizeko 11:30etan. Kursaal Eszenak dozenatik gora kontzertu atondu ditu bere denboraldi berrirako. Denboraldia otsailaren 4an hasiko da kontzertu berezi batekin, “Soinu-Mosaikoa”rekin. Familia-moldeko proposamen honetan, bestelakotasun funtzionala duten 19 lagun (Gipuzkoako Aspace, Gautena eta Uliazpi elkartetakoak) Euskadiko Orkestrako musikariekin batera ariko dira, Emilio Aragonek Jose Saramagoren ipuin batean oinarrituta konposatu duen pieza bat interpretatzeko ahaleginean. Musika eta gizarte-inklusioa uztartzen dituen proposamen honek, musikaz aurreiritzi eta intransigentziarik gabe gozatzeko gonbitea luzatuko die bertaratutakoei; bihotza lehenetsiz eta hunkitzeko aukera berriak aurkituz. Egun batzuk beranduago (otsailak 10 eta 12) Bizet-en “Carmen” opera ezagunaz gozatzeko aukera izango da Kursaal Auditorioan, Opus Lirica konpainia donostiarraren eskutik. Neurri haundi batean bertako abeslariez osatutako zerrendaren buru, Carmenen paperean gaur egungo mezzosopranorik gailenetakoa den María José Montiel izango da. “Bizet eta Merimeé-ren lana ahalik eta gehien errespetatuz, pertsonaiaren ikuspegi egunerotu eta modernoa” emango duen muntaia honen zuzendaritza eta produkzioa, berriz, gipuzkoarrak izango dira %eko 100ean. Denboraldi berriak, esparru klasikoan, musika barrokoaren historiako obra nagusiena ere, Bach-en “Nekaldia San Mateoren arabera”, hartuko du. Aipatu lana Ámsterdam Baroque-ko abesbatzak eta orkestrak interpretatuko dute (Apirilak 1). Tchaikovsky Symphony Orchestrak eta Varvara pianista moskutarrak eskainiko duten kontzertuak berriz, P.I. Tchaikovsky konposagile errusiarraren errepertorioan ezinbesteko diren bi lan izango ditu zutarri: “Beltxargen aintzira” balletaren suitea eta “Pianorako 1. kontzertua” (apirilak 22). Musika barrokoaren esparruan gaur egun ukaezinezko erreferentzia den René Jacobs maisu belgikarra, Helsinkiko Orkestra Barroko entzutetsuarekin batera itzuliko da Donostiara (maiatzak 11), eta azken hamarkadetako pianistarik nabarmenenetakoa den Vladimir Ashkenazy berriz, bere seme Vovka-rekin batera ariko da, musika errusiarrez atondutako errepertorioa bi pianotara interpretatzeko lanetan (ekainak 4). Atal klasikoa Prokofieven “Romeo eta Julieta” ballet mitikoak osatuko du. Les Ballets de Monte Carlo konpainia entzutetsuak taularatuko du lana, J.C. Maillot-en koreografia zirraragarrian oinarrituta, zeinak kapuleto eta monteskoen arteko liskarra ikuspegi guztiz original bat enplegatuz aurkeztuko duen (otsailak 15). Denboraldi berriko bigarren dantza-hitzordua Kukai Dantza Konpainiaren eskutik etorriko da. Taula gainean hamabost urte daramatzala ospatzeko, “Adiskideak” izeneko ikuskaria eskainiko du konpainiak, lagun dituen hainbat talde eta musikarirekin eszenatokia partekatuz (martxoak 11). Herri musikari eskainitako atala “Zuhainpeko Soinuak: ahozko transmisioa” ikuskariarekin abiatuko da, non Juan Mari Beltran folklorista donostiarra eta Zuberoako musiken ordezkari ezagunena den Jean Mixel Bedaxagar izango diren protagonista nagusi (otsailak 19). Nazioarteko hitzorduak: Genesis taldeko gitarrista izan zen Steve Hackett eta Pat Metheny estatubatuarraren eskutik etorriko dira. Lehena “Genesis Revisited with Classic Hackett” biraren baitan izango da Kursaalen (martxoak 24). Bigarrenak berriz, gitarrista bikain honen talentu berdingabeaz gozatzeko aukera emango duen lagunarteko emanaldia eskainiko du (maiatzak 29). Bukatzeko, estatu mailako rock-aren bi ordezkari ere izango ditugu bisitan denboraldi berriaren baitan: Leivak (apirilak 2) eta Loquillok (maiatzak 5) euren azken lanak aurkezteko helburuz egingo dute bisita Kursaal Auditoriora. Musika familian izenpean etxeko txiki nahiz gazteentzat prestatzen den ohiko programazioak, azkenik, bi hitzordu izango ditu: hasieran aipatutako “Soinu-Mosaikoa” (otsailak 4) eta “Ene haize maitea” izeneko proposamena, non txikiek gure aire preziatuarekin jolasteko beste modu bat ezagutzeko aukera izango duten (martxoak 25). Kursaal Eszenako denboraldi berriko hitzordu guzti hauen aurretik, urtarrilaren 29an, Suisse Romandeko Orkestrak eskainiko du kontzertua (2016-2017 denboraldiko kontzertua da). Jonathan Nott polifazetikoak zuzenduta, oso-osorik L.V. Beethoven-eri eskainitako programa interpretatuko dute. Musika Klasikoko Spotify Zerrenda: https://open.spotify.com/user/jaecheniqueecheverria/playlist/0QPG2EmdyHOqwHE3loCTtF Herri Musiken Spotify Zerrenda : https://open.spotify.com/user/mmartin2009/playlist/2e1v2gHFmpbIiT1xigSr09 Abonuak eta Sarrerak Abonuak saltzeko epea, esparru klasikoko kontzertuetarako bakarrik, bihar, abenduak 13, hasiko da eta otsailaren 15eko asteazkenez amaituko. Kursaal Eszenako denboraldi berriko abonuak 5 kontzertu/ikuskizun barne hartzen ditu (“Romeo eta Julieta” balleta; “Nekaldia San Mateoren arabera”; Tchaikovsky Symphony Orchestra; Helsinki Orkestra Barrokoa; Vladimir eta Vovka Ashkenazy) eta bost ikuskizun horien banakako sarreren salneurriaren %20ko beherapena eskaintzen du. Abonuen salmenta Kursaal Eszenako bulegoetan egingo da (astelehenetik ostiralera, 9:30etatik 13:30etara) edo 943 00 31 70 zenbakia bitarteko dela (abonuen salmentarako soilik eta leihatilako ordutegian bakarrik). Denboraldi berriko sarrera solteen salmenta, bestalde, datorren astelehenean, abenduaren 19an, abiaraziko da. Kursaaleko leihatilan (astelehenetik ostiralera 11:30etatik 13:30etara. Ostegun eta ostiraletan baita 17:00etatik 20:00etara ere. Larunbatetan 17:00etatik 20:00ra), edota Kursaal zentroko web orrian: www.sarrerak.kursaal.eus helbidean erosi ahal izango dira sarrerak. Kultura Bonua Kursaal Eszenako kontzertu-denboraldi berriak bat egin du Gipuzkoako Foru Aldundiak martxan jarritako Kultura Bonua ekimenarekin. Kursaal Zentroaren kasuan, eta hedaduraz Kursaal Eszenako programazioarenean, Kultura Bonuak kultur-programazioko sarrerak beherapen bereziarekin eskuratzeko aukera eskaintzen dio erabiltzaileari: bonu bat erosita (15 euro) 25 euroko gastua egiteko aukera hain zuzen. Aukera hau aprobetxatzeko interesa duten lagunek Kursaal Zentroko leihatilan erosi beharko dute euren bonua eta, gero, euren sarrera edo abonuak erosterakoan trukea egin besterik ez dute izango.


Terraza edo balkoiko bela apaingarriak | Consumer\nTerraza edo balkoiko bela apaingarriak\nApaindura-kandelek argi beroa ematen dute, eta giro lasaiak eta atseginak sortzen laguntzen dute.\nUdako arratsalde eta gauetan, kanpoko espazioetan, hala nola balkoietan, patioetan eta terrazetan, aire zabalean gozatzen ahal da, leku horiek apaintzen dituzten belen argiak ematen duen goxotasun eta erlaxazioarekin. Artikulu honetan terraza eta balkoiak kandelaz argiztatuta izateko aukerak eta horiek ematen duten balio apaingarria nabarmentzen dira. Gainera, horiek erabiltzean segurtasuna bermatzeko funtsezko neurriak gogorarazten dira.\nBelaz argiztatutako terraza eta balkoiak\nUdan, terraza eta balkoia leku berezi bihurtzen dira. Babesleku moduko bat dira, eta freskoren bat bilatzeko balio dute, batez ere arratsaldeetan eta gauez, eguneko tenperatura altuen ondoren. Horregatik, afari edo erlaxazio une asko aire zabaleko leku horietan izaten dira. Belak jartzeak, hain zuzen ere, erlaxazio horretan laguntzen du, eta une batzuetarako argiztapen nagusia ere izan daiteke.\nKanpoko espazioak partzialki argiztatzen dira, giro lasaiak sortzeko.\nTerraza edo patioko argiztapenaren helburu nagusia ez da erabateko argitasuna ematea, barneko espazioetan gertatzen den bezala, baizik eta partzialki argiztatzea. Horregatik, oro har, argiztapen-lanparak erabiltzen dira mahai gainean edo beste objektu batzuetan, edo argi kontra edo behetik argiztatzeko kokatuak. Horrelako argiak egokiak dira giro lasaiak sortzeko.\nLanpara horietako batzuk kandela apaingarrien argiarekin konbina daitezke, eta, une jakin batzuetan, lanpara elektriko guztiak itzali eta kandelak bakarrik utz daitezke. Alde horretatik ere erabakigarriak izan daitezkeen faktoreetako bat terrazak kaletik edo ondoko etxebizitzetatik jasotzen duen argi artifizialaren kopurua da. Ez dira gauza bera herri-etxe bateko patioa eta hiri handi baten erdian dagoen balkoia.\nBelak eta haien balio apaingarria\nKandeladun argiztapenak berez du apaingarri balioa, eta ez da beharrezkoa modu berezian apaintzea. Baina belak jairako “jantzi” daitezke, batez ere produktu naturalekin: hostoak, lore lehorrak, harriak, itsas maskorrak, etab. Mahaierdigune batera ere jo daiteke, kandela bat edo gehiago dituena eta, modu errazean, leku batetik bestera eraman daitekeena, bai etxe barruan bai kanpoan.\nKandelei edertasun berezia ematen dien zerbait da, eta, gainera, sugarra aire-korronteetatik babesten duena, horiek poteen edo beirazko ontzien barruan jartzea da. Pote horiek dekorazioa errazten dute, nahikoa baita barruan beste elementu batzuk sartzea kandelaren ondoan konbinazio politak lortzeko. Era askotako objektuak izan daitezke, hala nola harea, botoiak, kortxoak eta ura, kandela flotatzaileak izanez gero.\nPiztutako kandela askok efektu bisual oso erakargarriak sortzen dituzte, eta gutxi batzuek, berriz, berotasuna eta intimitatea errazten dituzte.\nKandelak hainbat tokitan jar daitezke: espazioaren erdian dagoen mahai batean, albo batean dagoen altzariren baten gainean, balkoiko barandaren gainean, lurrean, etab. Garrantzitsuena bere apaindura-balioa bada, gutxieneko argiztapena ematen saiatu behar da: argi guztia pertsona bati bizkar emanda dagoen bela batetik badator, baliteke pertsona hori deseroso sentitzea.\nKandela-kopurua ere garrantzitsua da. Gela batean kokatutako kandela askok efektu estetiko oso erakargarriak sortzen dituzte eta, logikoa denez, argi gehiago. Intimitate eta erlaxazio handiagoko espazio bat sortu nahi bada, komenigarria da kandela gutxi edo bakar bat jartzea leku estrategikoetan, argi leun eta diskretua eman dezaten.\nBelen erabilera segurua\nSua manipulatzea beti da arriskutsua. Horregatik, arreta jarri behar da kandelak gortinetatik edo bestelako oihal edo material sukoietatik hurbil gera ez daitezen, eta, kanpoan egotean, sute bat eragin dezakeen zuhaitz baten adarra edo beste edozein elementu pizterik ez duela zaindu behar da. Erabiltzen ez direnean ere ondo itzali behar dira. Gainera, kontu handiz ibili behar da haur txikien eta maskoten eskueran ez geratzeko.\nKandelak, argimutilak eta mahaierdiguneak behar bezala zainduz gero, suteei eta etxeko istripuei aurrea hartzeaz gain, dekorazio-pieza horien bizitza erabilgarria luzatzen da, gerora erabili ahal izateko.\nbalkoi dekoratiboak Iluminación-eu kandelak patio-eu terraza uda


Gueñes-Itsaso linearen kontrako errekurtso bateratuan izango da Elgetako Udala - Elgeta - Goiena.eus\nGueñes-Itsaso linearen kontrako errekurtso bateratuan izango da Elgetako Udala\nLarraitz Zeberio Lekuona 2018-01-31 13:48\nArgindar-zutoin bat Elgetan.\nHainbat udal elkartzen ari dira errekurtso bateratu batek indar gehiago egiteko eta gastuak konpartitzeko aukera ematen diela ulertuta. Arrankudiaga Zolloko, Igorreko, Lemoako eta Zaldibarko udalekin batera joko du epaitegietara Elgetakoak. EH Bilduko udal ordezkarien aldeko botoekin egin du aurrera proposamenak. Gu Geu Elgetako ordezkariek kontra bozkatu dute.\nElgetako Udalak Gueñes-Itsaso goi tentsioko linearen aurkako errekurtso bateratua ipiniko du kaltetutako beste hainbat udalekin batera. Gaia atzo egindako udal osoko bilkurara eraman zuen udal gobernuak.\nIraitz Lazkano alkateak azaldu zuen planteamendua dela abokatu eta ingurumen arloko bulego batzuekin kontsulta egitea goi tentsioko lineak duen ingurumen baimenaren kontrako errekurtso bateratu bat jartzeko. Errekurtso bateratu batek indar gehiago izan dezakeela eta ekonomikoki hobeto ateratzen dela esan zuen alkateak. "Bi abokatu talde ezberdin proposatzen dituzte: ingurumen arloko lanak eta perituen txostenak egiteko Ambientalia 21, eta argudio juridikoak gauzatzeko Diez eta Maeztu abokatuen bulegoa. Dena den, beste batzuk proposa daitezke. 15.000 bat euro izango dira denon artean ordaintzeko", esan zuen.\nElgetako EH Bilduk proiektuaren aurkakotasuna berretsi du. Zentzugabekeriatzat jotzen dute arlo juridikotik, energetikotik zein ingurumen arlotik.\nGu Geu Elgetako ordezkariak ez daude proiektuaren aurka bai, ordea, trazatuaren kontra. Horregatik eskatzen zuten errekurtsoaren edukia zein izango den argitzeko. "Errekurtsoa proiektu osoaren aurkakoa izango da?", galdetu zuen Gu Geu Elgetako Eduardo Zubiaurrek. "Alegazioak idazten direnean plenotik pasatzea gustatuko litzaidake eta orduan eztabaidatu ados gauden edo ez", gaineratu zuen Mikel Larreak. Gu Geu Elgetako ordezkariek uste dute gastu bat gehiago dela eta zalantzak dituzte ekimenak gauzak daude moduan egonda zerbait aldatzeko balioko duen. Elgetako Udalak aurkeztuta dauzka hainbat alegazio Red Electrica de Españari, eta ez ziren onartuak izan.\nAukera berriak aztertzeko ahaleginean sakondu gura du, ordea, EH Bilduk. "Konpromisoa hartu genuen ahal genituen bide juridikoak aztertuko genituela proiektu hori gauza ez zedin edo jarritako terminoetan gauza ez zedin", esan zuen alkateak.


Bertsozaletasuna zabaltzen - Gipuzkoako Hitza\n2018, otsailak 02 Albisteak, gipuzkoa, Kultura 212\nLau urte pasatu dira Harituz bertsozale taldea sortu zenetik. Tolosaldean bertsolaritzaren inguruan dauden beharrei erantzuteko eman zuten pausoa. “Behar horiek identifikatu ahala, konturatu ginen ezin ginela denetara iritsi”, azaldu du Unai Mendizabal Harituz taldeko koordinatzaileak. Borondatezko lanean ari ziren orduan, bakoitza bere denbora librean, eta konturatu ziren horrekin ez zela nahikoa.\nProiektua indartzeko bidean “apustu handia” egin du Harituz taldeak: langile bat lanaldi osoz kontratatzea. Hain justu, Mendizabalek berak heldu dio erronkari. “Tolosaldeko udal guztietara joan gara proiektua bideragarria izan dadin diru laguntza eskatzera, eta erantzuna txukuna izan da orokorrean”, adierazi du Mendizabalek. Eskualdeko bertsolaritzaren beharrei erantzun nahian jarraitzen dute Harituz elkarteko kideek. “Baina lehen baino era profesionalagoan edo indar handiagoa eginez”.\nBide horretan, gaztetxoentzako bertso eskolak bultzatzea izan da ikasturte honetako erronka nagusia. “Aspalditik identifikatuta geneukan bertso eskolena zela behar handiena zuen esparrua. Euskararen arnasgunea den aldetik, bertsozale mordoa dago Tolosaldean; eskualderik bertsozaleenetakoa dela esan daiteke, baina, aldi berean, bertso eskolek ez dute behar adinako indarrik”. Bertso eskoletako eskaintza egiterakoan, “profesionalizatzea eta hobetzea” izan da helburua, “ugaritzeaz gain”. Mendizabalentzat, Harituz elkartean egiten duen lanaren parte da bertso eskolako irakasle lana.\nIkasturte hasieran motibazio saioak egin zituzten eskualdeko lehen hezkuntzako ikastetxe guztietan, haurrei egokituta. “Publiko helduarentzat izan ohi dira antolatzen diren bertso saioak, eta saio horietako bertsoaldiak, askotan, ulertzeko zailak izaten dira haurrentzat; eta aspergarriak ere izan daitezke batzuetan”, azaldu du Mendizabalek. “Oso emaitza ona izan dugu motibazio saio horiekin; izan ere, aurten Tolosaldean hamabi talde daude martxan, dagoeneko, eta 66 ikasle dauzkagu guztira. Handia izan da aldaketa, aurreko ikasturtean hogei ikaslera iritsi ginelako justu-justu”. Mendizabalen esanetan, bertso eskola horiek martxan jartzeak bete du gehien: “Neure buruari ahalegin handiagoa eskatzen diot eskola horiek prestatzen eta metodologiaren inguruan hausnartzen. Beraz, kopurua handitzeaz gain, kalitatea ere hobetu dugula uste dut”.\nTolosaldeak hainbat bertso eskola izan ditu azken urteotan, eta hortik atera dira egun plazaz plaza eta txapelketetan aritzen diren bertsolarietako asko eta asko. “Baina hutsune handi bat dago atzean, eta gaur egun Tolosaldean ez dago eskolarteko txapelketetan parte hartzen duten 14 eta 18 urte arteko bertsolari gazterik”. Hartu duten bidearekin, etorkizun hurbilean halako hutsunerik ez izatea espero duela adierazi du Mendizabalek.\nBeste zenbait jarduera ere antolatzen ditu Harituz bertsozale taldeak. Bertso jarrien afaria egiten dute urtero, eta otsailaren 23an izango da aurtengoa, Asteasuko Iturri-Ondo jatetxean. Tolosaldeko Herriarteko Txapelketa antolatu zuten bere garaian, Fernando Amezketarra Sariketa ere bai, eta, Zizurkilgo Teodoro Hernandorena kultur taldearekin lankidetzan, Pello Mari Otaño bertsopaper lehiaketa ere antolatzen dute urtero. Bertsotruk egitasmoan ere parte hartzen dute beste bertso eskolekin elkarlanean, eta Harituz Egunean egun-pasa egiten dute Tolosaldean.\nBertsozale guztiei gonbita\nBertsolaritzan aktiboago dabiltzan bertsolarien bertso eskola bat ere badaukate Harituz elkarteko kideek: Bertso Eskola Ibiltaria. Mendizabalek, halere, gogora ekarri du “bertsozale taldea” dela Harituz. “Askok pentsatzen dute bertso eskola edo bertsolarien taldea dela Harituz, baina, izenak dioen bezala, bertsozale taldea da. Tolosaldean bertsolaritzaren alde ahal dugun gehien eragiten saiatzen gara”.\nEgitura itxia ez duenez, Harituz elkartearen ateak zabalik daudela jakinarazi du Mendizabalek, eta Tolosaldeko bertsozale guztiei gonbita egin die Harituzen parte hartzeko.\n+ Helduentzako bertso tailerrak Tolosan eta Ibarran


Asier Hormaza: &quot;Lan zorrotza da, konzentrazio eta intentsitate handikoa delako&quot; Bi aktore hogei pertsonaiaren gorputzean sartuta. Asier Hormaza (Deusto, 1970) antzezpen erronka horretan murgilduta dabil joan den azarotik, Mikel Laskurain bidaide hartuta. Figuranteak antzezlanarekin dabiltza lanean, eta igandean, martxoak 9, Sanagustin kulturgunean taularatuko dute, 18:00etan hasita. Urola Kostako Hitza egunkariko Aritz Mutiozabalek elkarrizketa egin dio Hormazari. https://www.kulturaz.eus/albisteak/1422 https://www.kulturaz.eus/albisteak/1422/@@download/image/8286_ALTA.jpg


Motozale bat hil da Bilbon, ibilgailutik erorita | Gizartea | Berria\nMotozale bat hil da Bilbon, ibilgailutik erorita\nIstripua atzo arratsean gertatu zen. Hildakoa 51 urteko gizonezko bat da.\nBilboko Euskalduna Zubia, artxiboko irudi batean. Luis Tejido/EFE Tamaina handiagoan ikusi\n2022ko apirilak 15\nBilboko Udaltzaingoak zabaldutako informazioaren arabera, 51 urteko gizonezko bat hil zen atzo trafiko istripu baten ondorioz. Hildakoa motorrean zebilen, 20:00ak aldera, eta ibilgailutik erori zen BI-604 errepidean, Bilboko Carmelo Bernaola kalean, tunelen irteeran. Enekurira doan bidea zuen hartua.\nLarrialdi zerbitzuak istripua gertatutako tokira joan ziren, arta emateko. Ordea, gizonezkoa larriki zauritua zen erorikoaren ondorioz, eta handik gutxira zendu zen.\nUdaltzaingoak ikerketa abiatu du istripua zer-nola gertatu den argitzeko, eta, horretarako, laguntza galdegin die herritarrei. Ezbeharraren lekukoen bila ari dira, azalpen gehiago jasotze aldera.